Hithuge baleegai maruvaa meehun ge adhadhu adhives matheegai! | Mihaaru\nއޭޑީކޭގައި މީހަކު ހިތުގެ ބައްޔަށް ފަރުވާ ހޯދަނީ: ރާއްޖޭގައި އެންމެ ގިނަ މީހުން މަރުވަނީ ހިތުގެ ބަލިތަކުގައި-- ފޮޓޯ: ނިޝާން އަލީ/ މިހާރު\nހިތުގެ ބަލީގައި މަރުވާ މީހުންގެ އަދަދު އަދިވެސް މައްޗަށް!\n29 ސެޕްޓެމްބަރ 2016 - 14:10 10 comments\nރާއްޖޭގައި އަދިވެސް އެންމެ ގިނަ މީހުން މަރުވަނީ ހިތުގެ ބަލީގައި ކަމަށް ތަފާސްހިސާބުތަކުން ދައްކައިފި އެވެ.\nމިއަދު ފާހަގަކުރާ ދުނިޔޭގެ ހިތުގެ ބަލީގެ ދުވަހުގެ ހެލްތު ޕްރޮޓެކްޝަން އެޖެންސީން އާއްމު ކުރި ތަފާސްހިސާބުތަކުން ދައްކާގޮތުގައި ހިތުގެ ބަލީގެ ދެބައިކުޅަ އެއްބައި މީހުންނަކީ އުމުރުން 36-65 އަހަރުގެ މީހުންނެވެ. އަދި މި ބަލީގައި ރާއްޖޭން މީހުން މަރުވާ އަދަދު، ވޭތުވެދިޔަ އަހަރުތަކާ އަޅާ ބަލާއިރު މަދު ނުވާކަމަށް ތަފާސްހިސާބުތަކުން ދައްކަ އެވެ.\nއެޗްޕީއޭ އިން ބުނީ އެ ބަލީގައި މަރުވާ މީހުންގެ އަދަދު ގިނަ ނަމަވެސް ދުރާލާ ފަރުވާކޮށް، ރައްކާތެރިވެއްޖެ ނަމަ ހިތުގެ ބަލީގެ 80 ޕަސެންޓް ބަލިތަކުން ސަލާމަތް ވެވިދާނެ އެވެ.\nމީގެ ތިން އަހަރު އޭޑީކޭގައި ހުޅުވި ހިތުގެ ބަލިތަކަށް ފަރުވާ ދޭ ކާޑިއަކް ސެންޓަރުގެ މައުލޫމާތުތަކާ ހަވާލާ ދެއްވައި، މެނެޖިން ޑިރެކްޓަރު އަހުމަދު އަފްއާލް ވިދާޅުވީ ރާއްޖޭގައި އެ ބައްޔަށް ފަރުވާ ހޯދާ މީހުންގެ އަދަދު ދަށްވި ކަން ފާހަގަވެފައި ނުވާ ކަމަށެވެ.\nއޭޑީކޭގެ ކާޑިއެކް ސެންޓަރުގައި ޑޮކްޓަރަކު ބަލި މީހަކަށް މިއަދު ފަރުވާ ދެނީ: ހިތުގެ ބަލި މީހުންގެ އަދަދު އަދިވެސް ރާއްޖޭގައި ދަށެއް ނުވޭ-- ފޮޓޯ: ނިޝާން އަލީ/ މިހާރު\nއޭނާ ވިދާޅުވީ ކޮންމެ ދުވަހަކު ވެސް ހިތުގެ ބަލީގެ 20 މީހުން އެ ސެންޓަރުން ފަރުވާ ހޯދާ ކަމަށެވެ. އަދި އެކޯކާޑިއޮލޮޖީ ހަދަން ދުވާލަކު 20-25 މީހުން ދާއިރު، އަށެއްކަ މީހުން ޓްރެޑްމިލް ޓެސްޓު ހަދާ ކަމަށް ވިދާޅުވި އެވެ.\nއަދި މި ފަހުން އެތަނުން ދޭން ފެށި، ސީޓީއެންޖިއޮގްރަފީގެ ހިދުމަތް ވެސް މީހުން ހޯދަމުން އަންނަ ކަމަށް އޭނާ ވިދާޅުވި އެވެ.\n"ކުރިއާ އަޅާބަލާއިރު ހިތުގެ ބަލިތަކަށް ފަރުވާ ހޯދާ މީހުންގެ އަދަދު ދަށަކަށް ނުދޭ. އަޅުގަނޑުމެން ހިތުގެ ދުވަސް ފާހަގަ ކުރާއިރު ކޮންމެ މީހަކު ވެސް ރަނގަޅު ހިތެއްގެ ވެރިއަކަށް ވާން ޖެހޭ،" އަފްއާލް ވިދާޅުވި އެވެ.\nއޭނާ ވިދާޅުވީ ހިތުގެ ބަލިތަކަށް ފަރުވާ ދިނުމަށް އިންވެސްޓް ކުރުމުގެ ބަދަލުގައި ބޮޑަށް ބަލަންވީ އެ ބަލިން ރައްކާތެރިވެވޭނެ ގޮތް ހޯދަން ކަމަށެވެ. އަދި އެއީ މަސައްކަތް ކުރެވިއްޖެ ނަމަ ނުވާނެ ކަމެއް ނޫން ކަމަށް ވެސް ވިދާޅުވި އެވެ.\n"އަޅުގަނޑުމެން އެންމެން މަސައްކަތްކޮށްގެން ފައިލޭރިއާ ކަހަލަ ބަލިތައް ވެސް ރާއްޖޭން ނައްތާލީ. އެހެންވީމައި، ހިތުގެ ބަލިން ރައްކާތެރިވާނެ ގޮތާ މެދު ވީހާ ވެސް ގިނަ ބަޔަކު ހޭލުންތެރިކޮށްގެން މި ބަލި ޖެހޭ މީހުންގެ އަދަދު މަދުކުރެވިދާނެ،" އަފްއާލް ވިދާޅުވި އެވެ.\nހިތުގެ ބަލިތަކަކަށް މަގުފަހި ކުރުވާ ކަންތައްތައް\nތަފާސް ހިސާބުތަކަށް ބަލާއިރު ރާއްޖޭގެ ގިނަ މީހުންނަށް ހިތުގެ ބަލިތައް ޖެހެނީ ދިރިއުޅުމުގެ އާދަތައް ހުންނަ ގޮތުންނެވެ. އެގޮތުން ދުންފަތުގެ އިސްތިޢުމާލު ކުރުމާއި ގިނައިން ސަރުބީ އާއި ހަކުރާއި ލޮނު އެކުލެވޭ ކާނާ ބޭނުން ކުރުމާއި ހެލިފެލިވެ އުޅޭ މިންވަރު މަދުވުމާއި ލޭމައްޗަށް ދިޔުން ހިމެނެ އެވެ.\nމީގެ ތެރެއިން ވެސް މި ބަލި ޖެހުމަށް އެންމެ ފުރުސަތު ބޮޑީ ދުންފަތުގެ އިސްތިއުމާލު ކުރާ މީހުންނަށެވެ. އޭގެ އިތުރުން އާއިލާގައި ހިތުގެ ބަލިޖެހިފައިވާ މީހެއް ހުންނަ ނަމަ އެ ބަލި ވާރުތަ ކުރުމުގެ ފުރުސަތު ވެސް އޮވެ އެވެ.\nއަފްއާލް ވިދާޅުވީ ހިތުގެ ބަލިތަކުން ރައްކާތެރިވުމަށް ދުންފަތުގެ އިސްތިއުމާލު ކުރުމާ ދުރުވެ، ކޮންމެ މީހަކު ވެސް ކަސްރަތުކުރަން އިސްކަން ދޭން ޖެހޭ ކަމަށެވެ. އަދި ހިތުގެ ބަލިތަކަށް ފުރުސަތު ބޮޑު، އުމުރަށް ދިޔުމުން ސްކްރީން ޓެސްޓުތައް ހެދުން މުހިއްމު ކަމަށް ވިދާޅުވި އެވެ.\nއިތުރު ލިޔުންތައް ހާޓް އެޓޭކް އޭޑީކޭ ހޮސްޕިޓަލް ހިތުގެ ބަލި ކާޑިއޮލޮޖިސްޓް ހެލްތު ޕްރޮޓެކްޝަން އެޖެންސީ


“ނޫސްވެރިން” މަސައްކަތްކުރީ އެމްޑީޕީގެ ވިސްނުން ވިއްކަން – Nilandhe\n“ނޫސްވެރިން” މަސައްކަތްކުރީ އެމްޑީޕީގެ ވިސްނުން ވިއްކަން\n2 މާރޗް 2017\nއިއްޔެ ހެނދުނުގެ ވަގުތެއްގައި ނިލަންދޫއަށް ދިޔަ މޯލްޑިވްސް އިންޑިޕެންޑެންޓްގެ ދެ ނޫންވެރިން ކަމަށް ބުނާ، މުޙަންމަދު އާއި މޫސަ މަސައްކަތް ކޮށްފައިވަނީ އެމްޑީޕީގެ ވިސްނުން ރައްޔިތުންނަށް ވިއްކަންކަމަށް ނިލަންދޫއިން ވާހަކަދެއްކި ބަޔަކު މިއަދު ބުނެފިއެވެ.\nއެނގިފައިވާ ގޮތުގައި “ނޫސްވެރިން” ވަނީ ނިލަންދޫގެ ވަރަށް ގިނަ ފަރާތްތަކާއި ބައްދަލުކޮށްފައެވެ. މި ބައްދަލުކުރުންތަކުގައި ފ.އަތޮޅު ވިއްކާލާ ވާހަކައާއި އެކަމުގެ ސަބަބުން ރައްޔިތުންނަށް ހުރި ގެއްލުންތަކުގެ ވާހަކަތައް ދައްކާފައިވާކަމަށްވެއެވެ. މިފަދަ ވާހަކަތަކުން ނޫސްވެރިންގެ ޓެގްއަޅުވައި މި ދެމީހުންވެސް މަސައްކަތް ކޮށްފައިވަނީ ރައްޔިތުންގެ މެދުގައި ބިރުވެރިކަން އުފެއްދުމަށާއި ސަރުކާރާއިމެދު ނަފްރަތު އުފެއްދުމަށްކަމަށް މަޢުލޫމާތު ލިބިފައިވެއެވެ.\nމި ދެމީހުންގެ ޢަމަލުތައް ހުރިގޮތުން، ރައްޔިތުންގެ ތެރެއިން ގިނަ ބަޔަކުނުރުހުން ފާޅުކޮށްފައިވާކަމަށްވެއެވެ. އަދި އެމީހުން ތަރައްޤީއާއި ދެކޮޅަށް ރައްޔިތުންގެ ސިކުނޑިއަށް ވައްދައިދެމުން ގެންދިޔަ ވާހަކަތައް ނުދެއްކުމަށް ތަކުރާރުކޮށް އެމީހުންނާއި ބައްދަލުކޮށް އެދިފައިވެއެވެ.\nއެމީހުންގެ ޢަމަލުތައް ނުހުއްޓުވުމުގެ ނަތީޖާއަކަށްވެގެން ގޮސްފައިވަނީ ރައްޔިތުންގެ ތެރެއިން ބަޔަކު ފުލުހުންގެ އިދާރާގައި ޝަކުވާކުރުމުން، ފުލުހުންގެ ބެލުމުގެ ދަށަށް އެމީހުން ގެންދިއުންކަމަށް މަޢުލޫމާތު ދެއްވި ފަރާތުން ހާމަކުރިއެވެ.


Hendhunu heylaigen husbandaa hure fenbuimuge aadhayaahilaafu faidhaathah\nހެނދުނު ހޭލައިގެން ހުސްބަނޑާ ހުރެ ފެންބުއިމުގެ އާދަޔާހިލާފު ފައިދާތައް\nޖަޕާނުގެ އަންހެނުންނަކީ އެމީހުންގެ "ސްލިމް ފިގާތަކަށް" މަޝްހޫރު ބައެކެވެ. އަދި ދުޅަހެޔޮ ކަމަށް ވެސް ލާމަސީލު ބައެކެވެ. މިކަމުގެ އެއް ސިއްރަކީ އެމީހުންގެ ޖެނެޓިކްސް އެވެ. ނަމަވެސް ހެނދުނު ހޭލައިގެން ހުސްބަނޑާ ތިބެ ފެންބުއިމުގެ އާދައަކީ ވެސް ޖަޕާނު އަންހެނުންގެ މި ސިފައެއްގައި ފޮރުވިފައިވާ ސިއްރެކެވެ.\nއެގައުމުގެ ހުރިހާ އަންހެނުންނަކީ ވެސް ހެނދުނު ހޭލައިގެން ހުސްބަނޑާ ތިބެ ފެންބޯ މީހުންނެވެ. މިއީ އެގައުމުގެ އަންހެނުންގެ މެދުގައި ބޮޑު ސަގާފަތެކެވެ.\nޖަޕާނުގެ އާބާދީއަށް ބެލިޔަސް، ފަލަވުމުގެ މައްސަލަ އާއި ހަކުރުބަލީގެ މައްސަލަތަކަކީ އެގައުމުގެ މީހުންގެ މެދުގައި އާންމު ބަލިތަކެއް ނޫނެވެ. ބުނެވޭ ގޮތުގައި އޭގެ އެންމެ ބޮޑު ސިއްރަކީ ވެސް އެމީހުންގެ މި އާދަޔާހިލާފު ލައިފްސްޓައިލެވެ.\nފެން ބުއިން އެހާ މުހިންމު ކަމަކަށް ވަނީ ކީއްވެ؟\nހަށިގަނޑުގެ 70 ޕަސެންޓް އުފެދިގެން ވަނީ ފެނުގެ މައްޗަށެވެ. އެހެންވީމަ އެ 70 ޕަސެންޓް ގަވާއިދުން "އަޕްޑޭޓްކޮށް" ތާޒާކަންމަތީގައި ބެހެއްޓުމަކީ ހަށިގަނޑުގެ ނިޒާމް އޭގެ އެންމެ ފުރިހަމަ ގޮތުގައި ހިނގުމަށް ނިކަން މުހިންމު ކަމެކެވެ. ހަށިގަނޑަށް ބޭނުންވާ ފެނުގެ ފުރިހަމަ މިންވަރު ނުލިބުމަކީ ދިގު މުއްދަތަކަށް އަސަރުކުރާ ސިއްހީ މައްސަލަތަކާ ކުރިމަތިލާން ޖެހިދާނެ ކަމެކެވެ.\nފެން ހަށިގަނޑަށް ބޭނުންވާ މިންވަރަށް ފޯރުކޮށް ނުދެވޭ ނަމަ ރާއްޖެބަލި އާއި މައިގްރެއިން އަދި ފަލަވުމާއި އުރަމަތީ ކެންސަރުގެ އިތުރުން ކިޑްނީގައި ހިލައުފެދުން ޕަލްމޮނަރީ ޓީއުބާކްލޯސިސް އާއި ޔުޓެރިން ކެންސާ ފަދަ އެތައް އެތައް ބައްޔަކަށް ހަށިގަނޑުގެ ދޮރުތައް ހުޅުވިގެންދެ އެވެ.\nގަވާއިދުން ފެންބޮއެ ބޮޑީ ރަނގަޅަށް ހައިޑްރޭޓްކޮށްފައި ބަހައްޓާ ނަމަ މިފަދަ ބަލިތަކުގެ ނުރައްކާ ވަރަށް ބޮޑަށް ކުޑަކޮށްލެވޭނެ އެވެ. ފެން ބޯން ޖެހޭ އެ ގަވާއިދަކީ ކޮބައި ހެއްޔެވެ؟\n- ހެނދުނު ހޭލެވުމާ އެކު ވަގުތުން 160 މިލިލީޓަރުގެ ފެން ހަތަރު ފަހަރެއްގެ މަތިން ބޯށެވެ. މިއީ ދަތްވެސް ނުއުނގުޅައި ހުސްބަނޑާ ހުރެގެން ކުރަން ޖެހޭ ކަމެކެވެ.\n- އެއަށް ފަހު 45 މިނެޓް ވަންދެން އެއްވެސް އެއްޗެއް ނުކައި ހުންނާށެވެ.\n- ދެން، ކެއުމުގެ 30 މިނެޓް ކުރިން ފެން ބޯށެވެ. އެއަށް ފަހު ބްރޭކްފާސްޓްގެ ފަހުން އަދި ލަންޗާއި ޑިނާގެ ފަހުން އަންނަ ދެ ގަޑިއިރުގެ ތެރޭގައި ފެން ބޮއެގެން ނުވާނެ އެވެ.\n- މި ތަރުތީބުން ފަށާއިރު، ހުސްބަނޑާ ހުރެ ހަތަރު ތަށީގެ ފެން ނުބޮވޭ ނަމަ އެއް ތަށިން ފުރަތަމަ ފަށާށެވެ.\nމިގޮތަށް ގަވާއިދުން "ފެނުގެ މި ފަރުވާ" ނަގާ ނަމަ ހަކުރު ބައްޔާއި ހަކުރުބަލީގެ ނުރައްކާ ކުޑަކުރެވިދާނެ އެވެ. ކޮންސްޓިޕޭޝަން އާއި ގޭސްޓްރައިޓްސް ފަދަ މައްސަލަތައް ފަސޭހައިން ހައްލުކުރެވިދާނެ އެވެ. ހަށިގަނޑުން ވިހަ މާއްދާތައް ބޭރުކޮށް މެޓަބޮލިޒަމް އިތުރުކޮށްދެ އެވެ. ކިޑްނީގައި ހިލައުފެދުން އަދި ބްލެޑާ އިންފެކްޝަން ފަދަ ބަލިތަކަށް ވެސް ފަސޭހަކޮށްދެ އެވެ.


Heyriya | Fuvahmulaku Kairin "Raskan" Kuraa Miyaru Thah, Ajaibu Vejje - Vaguthu\nފުވައްމުލަކު ކައިރިން "ރަސްކަން" ކުރާ މިޔަރުތައް، އަޖައިބުވެއްޖެ\nޕެލަޖިކް ޑައިވާސްގެ2އިންސްޓްރަކްޓަރަކާއި އެކު "ވަގުތު ހޭރިޔާ" ގެ3ޑައިވަރުން\n(ފުވައްމުލައް ސިޓީ) ޕެލަޖިކާ ޑައިވާސް ޑައިވް ސެންޓަރުން ފިންސާއި ޑައިވް ކުރަން ބޭނުންވާ ސާމާނު ހިފައިގެން ދޯންޏެއްގައި ފީނާލުމަށް ހަމަޖެހިފައި އޮތް ސަރަހައްދަށް ގޮސް ޑައިވަރުންގެ އިރުޝާދާ އެކު، ކަނޑު އަޑިއަށް ފީނާލިތާ މާ ގިނައިރުތަކެއް ނުވަނީސް ފެނުނީ ރާއްޖޭގެ ކަނޑު އަޑީގެ ހިތްގައިމުކަމެވެ. އުމުރުން މިވީހާ ދުވަހެއް ވީއިރު ވެސް މިހާ ރީތި މަންޒަރެއް ކަނޑު އަޑިއަކުން ނުދެކެމެވެ. އޭގެ އިރުކޮޅެއް ފަހުން ދެން ފެނުނު މަންޒަރު މާ ބިރުވެރިއެވެ. ލޮލުގައި އަޅައިގަތީ ވަށައިގެން އެނބުރެމުން ދިޔަ މިޔަރުތަކެވެ.\nމިޔަރުތަކުގެ ލޯތައް ހުރީ އޮކްސިޖަން ފުޅި އަޅައިގެން މޫދު އަޑީގައި ތިބި މީހުންނަށް ވުރެ ބޮޑަށް ކަނޑު އަޑީގައި އެނބުރެމުން ދިޔަ މަސްތަކަށެވެ. ބައެއް މިޔަރުތައް އަތު ޖެހުނު މަހެއް ކަމުން ދިޔައީ އެއްވެސް ޖެހިލުމެއް، ބިރެއް ނެތިއެވެ. ކަނޑު އަޑީގައި "ރަސްކަން" ކުރަނީ އެސޮރުމެންނޭ ބުންޏަސް ދޮގަކަށް ނުވާނެއެވެ. އެސޮރުމެންނާ ދިމާކޮށްލާ ތަނެއް ނުފެނެއެވެ. އިންސާނަކަށް ވެސް ކައިރިވާން ނުކުރޭހާ ބިރުވެރިއެވެ.\nޏ. ފުވައްމުލަކުގައި ހޭދަކުރި، ދެ ހަފްތާއެއްހާ ދުވަހުގެ ތެރޭގައި އެންމެ ތަފާތު ތަޖުރިބާއެއް ކުރެވުނީ މި ޝާކް ޕޮއިންޓުންނެވެ. ފުވައްމުލަކަށް އަންނަ ގިނަ މީހުން އެ ސަރަހައްދުގެ ރީތިކަން ދެކެފައި ނޫނީ ރަށުން ފުރައިގެން ނުދެއެވެ. އެ ރަށަށް އަންނަ ފަތުރުވެރިންގެ "މަންޒިލަކީ" ވެސް އެއީއެވެ. ފުވައްމުލައް ތަފާތުވާ އެއް ސަބަބަކީ ވެސް އެއީއެވެ. އެއީ ރާއްޖޭގެ އަތޮޅުތަކުގެ ތެރެއިން ވަކިން އޮންނަ ހަމައެކަނި އަތޮޅެވެ. ރަށުގެ ވަށައިގެން ބޮޑު ފަރެކެވެ. ހިތްގައިމު މޫދަކާއި ގޮނޑުދޮށެކެވެ. ރަށުގެ ރައްޔިތުން އެހާ ހިތްހެޔޮވެފައި އޯގާތެރިއެވެ. ރަށުން ތަރައްގީގެ ކުލަތައް ފެނެއެވެ.\nފުވައްމުލަކަށް ޒިޔާރަތް ކުރުމަށް ފަހު، ރަށުގެ ވަށައިގެންވާ ފަރުތަކުގެ ރީތިކަން ބަލާ ނުލައި ރަށުން ފުރީމަ ދަތުރު ފުރިހަމައެއް ނުވެއެވެ. އެހެންވެ ރަށުގެ ޑައިވިން ސްކޫލަކާ ގުޅިގެން ފަރުތަކާއި ކަނޑު އަޑީގެ ރީތިކަން ބަލާލަން ދިއުމަށް ނިންމީމެވެ.\nއެގޮތުން ރަށުގެ ބަނދަރު ސަރަހައްދުގައި ހުންނަ "ޕެލަޖިކް ޑައިވާސް" ނަމަކަށް ކިޔާ ޑައިވިން ސްކޫލަކަށް ގުޅައި ރަށުގެ މަޝްހޫރު ޝާކް ޕޮއިންޓް ބަލަން ދިއުމަށް ބުކިންގް ހެއްދީމެވެ. މިއީ ގިނަ އަދަދެއްގެ ފަތުރުވެރިން ވެސް ކޮންމެ ދުވަހަކު ކުރާ ކަމަކަށް ވުމުން ބުކިންތައް ދަނީ ވަރަށް ބާރު ބޮޑުކޮށެވެ. އެކަމަކު އެންމެ ފަހުން ޖާގައެއް ހަމަޖެހުނެވެ. އެބުނާ ސަރަހައްދަކަށް ދިއުމަށް ކެތް މަދުވިއެވެ.\nޕެލަޖިކް ޑައިވާސް ޑައިވް ސެންޓަރ -- ވަގުތު އިމޭޖެސް: އިބްރާހިމް ޝާބިލް\nމެންދުރު ނަމާދު ކޮށްލައިގެން ޑައިވް ސެންޓަރަށް ގޮސް ޑައިވިން އާލަތްތައް ބަލައި ހެޔޮވަރު ކުރުމަށް ފަހު ޕެލަޖިކް ޑައިވާސްގެ ދޯނީގައި ޝާކް ޕޮއިންޓާ ދިމާލަށް މިސްރާބު ޖެހިއެވެ. އެވަގުތު ދޯނީގައި ތިބި ފަތުރުވެރިންނާއި ހުރިހާ ދިވެހިންނަށް ޑައިވް ސެންޓަރުގެ އިންސްޓްރަކްޓަރުން ދިޔައީ ބްރީފް ކޮށްދެމުންނެވެ. ޑައިވް ޕާޓްނަރުން ބަހައި، ކުރަންވީ ކަންތަކާއި ނުކުރަންވީ ކަންކަންވެސް ކިޔައިދީ އޮޅުންފިލުވައި ދިނެވެ.\nމީގެ ކުރިން ދުވަހަކުވެސް މާ ކަނޑުގެ ތެރެއިން މިޔަރެއް ނުދެކެމެވެ. އެކަމަކު އެ ދުވަހު އަހަރެން ހުރީ އެ މިޔަރުތަކާއެކު ކަނޑު އަޑީގައި ފީނާލުމަށް ނުހަނު ބޭނުންވެފައެވެ. ދިހަ ވަރަކަށް މިނެޓު ތެރޭ ޝާކް ޕޮއިންޓަށް ގޮސް ފަހަރަކު މީހަކު ފުންމާލަން ފެށިއެވެ.\nކަނޑު އޮޅިއަށް ފުންމާލައި ފުރަތަމަ ބަލައިލީ ފަރުގެ ރީތިކަމެވެ. މިއީ ކުރިން ދުވަހަކުވެސް ފެނުނު މަންޒަރެއް ނޫނެވެ. ރާޅު ޖަހާ ހިސާބުން ފަރު ތިރިވަމުން އައިސް ކަނޑު އޮޅިއާ ހިސާބުގައި އެތައް މީޓަރެއް އަޑިއަށް ގުދުރަތީ ފާރެއް ވަނީ އުފެދިފައެވެ. އެތަނުގައި ބަލާލަން ރީތި އެތައް މަސްތަކެއް އަހަންނާއެކު ފީނަމުން ގެންދިޔައެވެ. އެއްވެސް ކަހަލަ ޖެހިލުމެއް ނެތި، މިނިވަންކަމާ އެކުގައެވެ.\nފުވައްމުލަކު ފަރުގައި ހެދިފައިވާ މުރަކަތަކެއް\nއިރުކޮޅެއް ފަހުން އިންސްޓްރަކްޓަރުގެ އިރުޝާދާއި އެއްގޮތަށް އެންމެން އޭނަ ފަހަތުން ދިޔައެވެ. މާ ގިނަ އިރުތަކެއް ނުވެ އަހަންނަށް ހީވީ\n"ހިތް އަތަށް" އައިހެނެވެ. މާ ދުރު ނޫން ހިސާބަކުން ފެނުނީ މިޔަރުތަކެކެވެ. ހީވީ ދެންމެ އައިސް ހަމަލާދީފާނެހެންނެވެ.\nއެކަމަކު ބްރީފިންގައި ދިން އިރުޝާދުގެ މަތިން ތިބީ ހަމަޖެހިލައިގެންނެވެ. އިންސްޓްރަކްޓަރު ގޮސް މިޔަރުތައް ކައިރީ އުޅެލާފައި އެތަނަށް ކައިރިވުމަށް އިޝާރަތް ކުރުމުން މަޑުމަޑުން ދިޔައީއެވެ. ގާތްގަނޑަކަށް 5-7 ފޫޓުގެ ދިގުމިން ހުރި ހައެއްކަ ޓައިގާ ޝާކް އެތަނުގައި އުޅުނެވެ. ރީތި ފޮޓޯ އާއި ވީޑިއޯތައް ނެގުމަށްވެސް ފުރުސަތު ލިބުނެވެ. ގިނަ ބަޔަކު ހީކުރާ ގޮތާއި ޚިލާފަށް އެ މިޔަރުތައް ވަރަށް ރަހުމަތްތެރިއެވެ. އިންސާނުންނަކީ އެ މިޔަރުތަކުގެ ކާނާ ނޫންކަން ހާމަވިއެވެ. އެއީ އެ ސަރަހައްދަށް ދޫކޮށްލާފައި ހުރި "އޮޅު" މިޔަރުތަކެއް ހެން ހީވާ ފަހަރު ވެސް ދިޔައެވެ.\nމީގެ ކުރިން ތައިލޭންޑުގައި ހަތަރު މިނިކާވަގު އޮތް ކޮއްޓެއް ތެރެއަށް ވަނުމަށް ވުރެން ވެސް މި މިޔަރުތަކަކާއެކު ފީނާލެވުމުން ހިތްހަމަޖެހެއެވެ. އެއީ ސްކޫބާ ޑައިވިން އަކީ ސަމާލު ނުވެއްޖެ ނަމަ ނުރައްކާތެރި ކަމަކަށްވުމާ ވެސް އެކުގައެވެ. މިކަން ކުރުމާއެކު ނަފްސަށް އޮތް އިތުބާރު ބޮޑުވެގެން ހިނގައްޖެއެވެ. ކަނޑު އަޑީގެ ރީތި މަންޒަރުތައް އަނެއްކާވެސް ފެންނާނެ ދުވަހަކަށް އިންތިޒާރު ކުރެވުނެވެ.\nފުވައްމުލައް ޝާކް ޕޮއިންޓުން ފެނުނު ދެ "ޓައިގަރ ޝާކް"\nފުވައްމުލަކުގެ ޝާކް ޕޮއިންޓް ފަތުރުވެރިންގެ މެދުގައި ދުވަހެއް ދުވަހަކަށް މަގްބޫލުވަމުން އަންނައިރު މިރަށަށް އައިސް މިކަން ކުރަން ބޭނުންވާ ފަރާތްތަކަށް ޕެލަޖިކް ޑައިވާސްގެ ފަރާތުން އަންނަނީ ބޮޑު އެހީތެރިކަމެއް ދެމުންނެވެ. މި ރަށުގައި ހަ ވަރަކަށް ޑައިވް ސެންޓަރު ހުންނައިރު ޕެލަޖިކް ޑައިވާސް އަކީ އެންމެ ރަނގަޅުތަން ކަމަށް ގިނަ ފަތުރުވެރިންގެ ބަސްތަކުންވެސް ވަނީ އެނގިފައެވެ.\nދިވެހިރާއްޖެ އަކީ ވަށައިގެން ކަނޑު އޮންނަ ގައުމަކަށް ވާއިރު، ދުނިޔޭގެ އެކި ކަންކޮޅުތަކުން ކޮންމެ އަހަރަކުވެސް އެތައް ލައްކަ ފަތުރުވެރިންތަކެއް ކަނޑާއި ފަރުތަކުގެ ރީތިކަން ބެލުމަށް ރާއްޖެ އާދެއެވެ. އުމުރު ހުސްވާ އިރު ވެސް ކަނޑުގެ ރީތިކަން އެއް ފަހަރު ނަމަވެސް ބަލައި ނުލުމަކީ ލިބޭނެ ދެރައެއް ކަން މިކަން ތަޖުރިބާ ކޮށްފައިވާ ކޮންމެ މީހަކުވެސް އިއްތިފާގުވާނެއެވެ.\nފުވައްމުލައް ޝާކް ޕޮއިންޓުން ފެނުނު މިޔަރު ތަކާއި މަސްތައް\nކަނޑު އަޑީގައި މިޔަރުތަކާއެކު ފީނަން ގޮސް އުޅުނު އިރު ހީވީ އުދުހެވޭ ހެންނެވެ. ބިމަށް ދަމާ ބާރެއް ނެތި، ބޭނުން ގޮތަކަށް ކަނޑުގެ އަޑީގައި 45 ވަރަކަށް މިނެޓު އުޅުމުގެ ފުރުސަތު ލިބުނެވެ. މިއީ އަހަރެންގެ ހަޔާތުގައި ކުރި އެންމެ ތަފާތު އަދި އެންމެ އުފާވެރި އެއް ތަޖުރިބާއެވެ.\nއެއް ގަޑިއިރުގެ މި ދަތުރަކީ ދުވަހަކު ވެސް ހަނދާނުން ފޮހެލެވޭނެ ދަތުރެއް ނޫނެވެ.\nޖެނުއަރީ 28, 2021 09:57\nވަގުތު ނޫހަށް ވަރަށް ބޮޑަށް ޝުކުރިއްޔާ ތަ ފާތުކުރިޔަސް ބޮޑުވަރު އައްޑު އާ ބެހޭގޮތުން ލިޔަން އެގުނީ ހަރުކައްޓޭ މަޑުކައްޓޭ ކިޔާ ފަ\nޖެނުއަރީ 28, 2021 10:57\nމަނޒަރު ފޮޓޯ ނަގަން ދާބަޔަކާ އެއްއިރަކުވެސް ހަމަލާއެއް ނުދޭ. ޢުނދަގޫވަނި މަސްވެރިންނަށް. ޢެމީހުންގެ ބޭނުން ތަކަށް ދިރިއުޅުމުގެ މަސްވެރިކަމުގައި ގަންނަ މަސް މިޔަރުޚާލާތީ.\nޖެނުއަރީ 28, 2021 13:08\nކޮންމެ ދިވެއްސަކުވެސް ކުރަން ޖެހޭ ކަމެއް. އެކަމު ގިނަ މީހުން ނުކުރޭ. ހީވަނީ ތަފާތު ކަމެއް ނޫނޭ އެވެރިންނަށް.\nޖެނުއަރީ 28, 2021 13:24\nޖެނުއަރީ 28, 2021 14:43\nކަނޑުގެ ދިރުންތަށް އެއްތަނަކުން އެންމެ ގިނައިން ފެންނަ ތަނެއް ރާއްޖެ އިސްތިހާރު ކުރަން ވެސް ދެއްކީ އަރިއަތޮޅު މާޔާތިލަ ބީބީސީން ލައިވް ކޮށް 24 ގަޑިއިރު ދެއްކި އެތަނަކީ އެންމެ ގިނަ ވައްތަރުގެ މިޔަރު އެއްތާކުން އެންމެ ގިނައިން ފެންނަ އެއްތަން އަނެއްކާ ވަރަށްމަދުން ފެންނަ ފުރޮގް ފިސް ވެސް ފެންނަ ތަނެއް، މުޅި ދުނިޔޭންވެސް ޖުމްލަކޮށް މުަލި އަހަރުގެ ދުވަސްތަކަށް ބަލާއިރު ފެހުރިހި އެންމެ ގިނައިން ފެންނަނީ މިއަތޮޅު ދިގުރަށު ބޭރުން އަދި ކޮބާ ފިސް ހެޑް، ކަދޮޅުދޫ ހައުސް ރީފް، މާޅޮސް ތިލަ ކުޑަރށް ތިލަ ދިގުރަށް ކަނޑުގަ ހުރި ތިލަތައް މަންތާ ޕޮއިންޓް އެއްލައިދޫ ހައުސްރީފް ގަހުރި ކޭވް އަކީ މުޅި ދުނި ޔެއްވެސް މައްސޫރު ތަނެއް ބުރޯ އާދޭ ބަލާލަން ރީތި ވަރަށް ގިނަ ތަން ތަން ފެންނާނޭ.\nމިހިބަދޫ ނޫން މީހާ\nމާޗް 7, 2021 18:03\nބުރޯ މިހުރިހާ ދުހު ބޭރުދުނިޔެއަށް ހަމަ އެކަނި އިސްތިހާރު ކުރަމުން އައި އަތޮޅުތަކަކީ ކ.އ އަދި ބ، ހަމަ އެހެން އަތޮޅުތަށް މަޝްހޫރު ނޫނަސް އަޖައިބު ކުރުވަނިވި ރީތި ކަނޑުއަޑީގެ މަންޒަރުތަކާއި ރައްތަކުގެ ރީތި ނަލަ ތުނޑި އެއަތޮޅުތަކުގައިވެސް އެބަހުރި.\nޖެނުއަރީ 28, 2021 21:55\nބަޔަކަށް ބަލައިނުގަނެވުނަސް ފުވައްމުލަކު ފަ ރިކެޑެ މިއީ މިގައުމުގައި ޔަޤީންކަމާއި އެކު ކޮންމެ ދުވަހަކު ޓައިގަ ރ ޝާކް (ފެމުނު މިޔަ ރު)ފެންނަ ސަ ރަޙައްދު ކަމުގައި މިއަދު ޔުނެސްކޯ ބޔޮސްފިއަ ގައިވެސް ހިމެނެމުންދާ ތަނެއް.\nޖެނުއަރީ 29, 2021 06:42\nވަރަށްދެރަ. މިޔަރާހެދި އެހެންމަސްތަކަށް އެއްވެސްހިމާޔަތެއްނެތީމަ!\nޖެނުއަރީ 29, 2021 16:58\nފެބުރުއަރީ 9, 2021 08:54\nހަމަހުވަަ ތީ މިޔަރެއް ނޮޮން ސަރްކެއް ކަންނޭންގެ......................................................................................................


Kaalhu hamalaa dheythee dhiriulhun museebaathakah vefaivaa meeheh!\nކާޅުތަކެއް ހަމަލަދޭތީ ދިރިއުޅުން މުސީބާތަކަށް ވެފައިވާ މީހެއް!\nޝިވާ ކަވަތު: އޭނާއަށް ކާޅުތައް ހަމާލާދޭތާ ތިން އަހަރުވެފައިވޭ\nޝިވާ ކަވަތު ކިޔާ އިންޑިއާ މީހަކަށް ފާއިތުވީ ތިން އަހަރު ކުރަން ޖެހިފައިވަނީ ވަރަށް އާދަޔަޚިލާފު ހަނގުރާމަ އެކެވެ. އޭނާ ގެއިން ބޭރަށް ނުކުންނަ ކޮންމެ ފަހަރަކު ކާޅުތަކެއް އައިސް އޭނާއަށް ހަމަލާދީ ވަކިއަޅާ ކޮށާ ހަދާތީ އެވެ.\nއޭނަ ބުނި ގޮތުގައި ކާޅުތައް އޭނާއަށް ހަމަލާދޭން ފެށީ ދަގަނޑު ވަޔަރެއްގައި ހައްޔަރުވެފައި އިން ޅަ ކާޅެއް ސަލާމަތް ކުރަން އޭނާ މަސައްކަތް ކުރަނިކޮށް އޭނާ އަތުން އެ ކާޅު މަރުވުމުންނެވެ. އެހިސާބުން ކާޅުގެ ބޮޑު ގްރޫޕެއް އޭނާއާ ހަމަލަ ދޭން ފެށި އެވެ. އަދި ކާޅުތައް އަބަދުވެސް އޭނާއަށް ފާރަލައި ފާއިތުވީ ތިން އަހަރު ދިރިއުޅެން ދަތިކޮށްފައިވާ ކަމަށް ޝިވާ ބުންޏެވެ.\n"އަހަރެން އޭތި ސަލާމަތްކޮށް ދޭން މަސައްކަތް ކުރަނިކޮށް އޭތި މަރުވީ އަހަރެންގެ އަތްމަތީގައި. އަހަރެން ކިހިނެއް ކާޅުތަކަށް އެ ވާހަކަ ބުނެދޭނީ. އަހަރެން އުޅުނީ ހަމައެކަނި އެ ކާޅަށް އެހީވާން،" އިންޑިއާގެ ނޫހަކަށް އިންޓަވިއު ދެމުން ޝިވާ ބުންޏެވެ. އޭރު ވެސް އޭނާ ހުރީ ކާޅުތައް ހަމަލައަށް އާދޭތޯ މައްޗަށް ބަލަބަލަ އެވެ.\nބަދަލުހިފުމުގެ ގޮތުން ޝިވާ އަށް ހަމަލަދޭ ކާޅުތައް އެހެން އެއްވެސް މީހަކަށް ހަމަލާއެއް ނުދެ އެވެ. ކާޅުތައް ވަނީ ޝިވާ ވަރަށް ރަނގަޅަށް ފާހަގަކޮށް އޭނާއަކީ އެ ސޮރުމެންގެ ދުޝްމަނެއްކަމަށް ބަލައިގެންފަ އެވެ.\nޝިވާ ގެއިން ބޭރަށް ނުކުތުމާއެކު ކާޅުތައް އައިސް އޭނާއަށް ހަމަލާދީ ގައިގެ ތަންތަން ނޮޅާލަ އެވެ. އޭނާއަށް އެތައް ފަހަރަކު މި ހަމަލާތަކާ ކުރިމަތިލާން ޖެހުމުގެ ސަބަބުން ބޮލާއި ގައިގެ އެތަން މިތަނުގައި ޒަޚަމްތައް ލާފަ އެވެ.\nކާޅުގެ ހަމަލާތައް ޝިވާއަށް ކުރިމަތިވާކަން ނޫސްވެރިންގެ ސަމާލު ކަމަށް އައީ ފްރީލާންސް ޖާނަލިސްޓަކަށް މި ވާހަކަ އިވިގެން ޝިވާ ހޯދައި އޭނާއަށް ކާޅުތައް ހަމަލަދޭ މަންޒަރު ވީޑިއޯ ކުރުމުންނެވެ.\nބޯޕާލްގެ ބަތަކާތުއްﷲ ޔުނިވަސިޓީގެ ޕްރޮފެސަރަކު ވިދާޅުވި ގޮތުގައި އެސޮރުމެންނަށް ގެއްލުންދޭ މީހުން ކާޅުތައް ފާހަގަ ކުރާނެ އެވެ. އަދި ބަދަލު ހިފުމުގެ ގޮތުން ހަމަލަދޭނެ އެވެ. އަދި ކާޅުތައް ރާވައިގެން މީހުންނަށް ހަމަލަދޭ ކަމަށް ވެސް ވިދާޅުވި އެވެ.


އިސްތިގުލާލާއި ވެރިކަން ދޫކޮށްލުމަށް ސީލް ޖަހައި އުޅުނު މީހަކަށް...\nނާޒިމް- ރައީސް ޔާމީން\nއިސްތިގުލާލާއި ވެރިކަން ދޫކޮށްލުމަށް ސީލް ޖަހައި އުޅުނު މީހަކަށް ޑިފެންސް މިނިސްޓަރުކަން ދިނީ ކީއްވެ؟\nނާޒިމް ގެންދަވަނީ 11 އަހަރުގެ ޖަލު ހުކުމެއް ތަންފީޒް ކުރައްވަމުން\nނާޒިމްގެ މައްޗަށް ބޮޑެތި ތުހުމަތުތަކެއް ރައީސް ޔާމީން ކުރެއްވި\nނާޒިމަކީ އެންމެ ފުރަތަމަ އައްޔަން ކުރެއްވި މިނިސްޓަރު\n7 އޯގަސްޓް 2017 | ހޯމަ 12:11\nޑިފެންސް މިނިސްޓަރުގެ މަގާމު ނާޒިމްއާ ހަވާލު ކުރައްވަނީ\nރައީސް އަބްދުﷲ ޔާމީން ވެރިކަމާ ހަވާލުވެވަޑައިގެން އެމަނިކުފާނުގެ ކެބިނެޓުން އެންމެ ފުރަތަމަ ޖާގައެއް ދެއްވީ ކުރީގެ ޑިފެންސް މިނިސްޓަރ މުހައްމަދު ނާޒިމަށެވެ. ނާޒިމަކީ ރައީސް ޔާމީނަށް ވެރިކަން ހޯއްދަވައި ދެއްވުމަށް ބޮޑެތި ޚަރުދަތަކެއް ކުރެއްވި ބޭފުޅެކެވެ. ނާޒިމާއި ނާޒިމްގެ އާއިލާއިން ވަނީ ރައީސް ޔާމީނުގެ ކެމްޕޭނުގައި ވަރަށް އިސްކޮށް ހަރަކާތްތެރިވެފަ އެވެ. އޭގެ ލާމަސީލު އެއް މިސާލަކީ ރައީސް ޔާމީންގެ 2013 ވަނަ އަހަރުގެ މެނިފެސްޓޯ އެވެ. ނާޒިމްގެ ކޮއްކޮ، އާދަމް އާޒިމްގެ ބައިވެރިވުމާއެކު ލިޔެފައިވާ އެތައް ކަމަށް އެ މެނިފެސްޓޯގައި ހުރިކަމީ ހަގީގަތް އެނގޭ މީހުން ދެބަސް ވާނެ ކަމެއް ނޫނެވެ. ތިން ހަތަރު ފަހަރު އިންތިޚާބު ބާއްވައިގެން ރައީސް ޔާމީނަށް ވެރިކަން ވެދުން ކުރުމުން ގާއިމްކުރި ސަރުކާރުގެ ދިފާއުގައި އައްޑަނައަކަށްވެގެން ނިކުމެވަޑައިގަތީ ވެސް ނާޒިމެވެ. ޝައިނީއާއި ތޯރިގާއި ސައީދު މެންފަދަ މިނިސްޓަރުންނަކީ، ތިބި ބައެއްކަން ވެސް އެނގުނީ ނާޒިމްގެ "ދުވަސް ދުއްވާލި" ފަހުންނެވެ.\nކަންތައް އެހެން ވެގެން ދިއުމުގެ ފަހަތުގައި ސަބަބުތަކެއް ވެސް އެބަހުއްޓެވެ. ސަރުކާރުގެ މަތީފަޑީގައި ތިބި މީހުން އެއިރު ބެލީ ހިހޫ ތަނުން ކައިގެން އުޅެވޭތޯ އެވެ. ހިންގާފައި ހުރި ބޮޑެތި ކޮރަޕްޝަންތަކުން މިކަން ހާމަވެއެވެ. މިލިއަނުން ބިލިއަނުން ނަގައި، އެއް ބަޔަކު ދައުލަތް ދަވާލަމުންދިޔައިރު، ސަރުކާރުގެ މޫނު މައްޗަކަށް ހުންނެވީ ނާޒިމެވެ. ފެނަށް ޖެހުމުން ފެނިގެން ދިޔައީ ނާޒިމެވެ. ރަށެއްގެ އިންޖީނެއް ހުއްޓުނަސް އެކަމާ އުޅުއްވަނީ ނާޒިމެކެވެ. ރަށަކަށް އުދަ އެރިޔަސް އެންމެ އަވަހަށް އެކަމަކާ އެޓެންޑް ކުރެއްވީ ނާޒިމެވެ. ޑިފެންސްއިން ފެށިގެން ގޮސް ހެލްތާ ހިސާބަށް ނާޒިމެވެ. އިދިކޮޅު ފަރާތްތަކަށް އެންމެ ވަރުގަދައަށް ބަސްތައް ރައްދު ކުރައްވަމުން ގެންދެވީ ވެސް ނާޒިމެވެ. ރައީސް މުހައްމަދު ނަޝީދުގެ ވެރިކަން ބަދަލުކޮށް، ޑރ. މުހައްމަދު ވަހީދު ހިންގެވި ސަރުކާރުގައި ވެސް ނާޒިމްގެ ހިންގުންތެރިކަން ފެނިގެން ގޮސްފައިވާކަމީ އެއްކޮޅާއި ދެކޮޅުން ވެސް އެއްބަސްވާނެ ކަމެކެވެ.\nސަރުކާރުގެ ދިފާއުގައި ނާޒިމް ކޮށްދެއްވި މަސައްކަތްތަކަށާއި، ރައީސް ޔާމީނަށް ވެރިކަން ހޯއްދަވައިދެއްވުމަށް ކޮށްދެއްވި މަސައްކަތްތަކުގެ އިނާމެއްގެ ގޮތުގައި ނާޒިމަށް ލިބިވަޑައިގަތީ 11 އަހަރުގެ ޖަލު ހުކުމެކެވެ. އެޕާޓްމެންޓުން ހަތިޔާރު ފެނުނު ކަމަށް ބުނެ، ރާއްޖެއަށް ހަނގުރާމަވެރި ހަތިޔާރު އެތެރެކޮށް ގެންގުޅުމުގެ ކުށުގެ ދައުވާކޮށް، ނާޒިމް އެ ވަނީ ޖަލަށްލާފަ އެވެ. އެ ހުކުމް އިއްވި ފަހުން ހާމަވި ބޮޑެތި ހަގީގަތްތަކާއެކު ވެސް ނާޒިމަށް އިންސާފު ހޯދައިދިނުމަށް ވެސް އެ ދަނީ ދެކޮޅު ހަދަމުންނެވެ. ނާޒިމްގެ އެޕާޓްމެންޓުން ފެނުނު ހަތިޔާރަކީ ފުލުހުން ވެއްދި އެއްޗެއް ކަން ހާމަވެއްޖެ އެވެ. އެ ހަތިޔާރުން އެއިރުގެ ޓޫރިޒަމް މިނިސްޓަރު އަހުމަދު އަދީބުގެ ޑީއެންއޭ ފެނިއްޖެ އެވެ. އެންމެ ފަހުން އަދީބު އަމިއްލަފުޅަށް ކަންތައްތައް ހިނގި ގޮތް ވިދާޅުވެ ދެއްވަން ތައްޔާރަށް ހުންނެވި ކަމަށް ވިދާޅުވެއްޖެ އެވެ. ނާޒިމަށް އެ ފިސްތޯލައަކާ ގުޅޭ މައުލޫމާތު އެނގިނުލައްވާނެ ކަމަށާއި ސުޕްރީމްކޯޓުގައި ކަން ހިނގި ގޮތް ވިދާޅުވެ ދެއްވާނެ ކަމަށް އެ ވަނީ ވިދާޅުވެފަ އެވެ.\nއިންސާފުގެ ކުނޑިފުކެއް ވެސް ނެތް ޝަރީއަތެއް ކަމަށް އދ. ގެ ވޯކިން ގްރޫޕް އޮން އާބިޓްރަރީ ޑިޓެންޝަނާއި، އެމްނެސްޓީ އިންޓަނޭޝަނަލް ފަދަ ޖަމިއްޔާތަކުން ސިފަކޮށްފައިވާ ޝަރީއަތަކުން އިއްވި ހުކުމެއް ނާޒިމް އެ ގެންދަވަނީ ތަންފީޒް ކުރައްވަމުންނެވެ. އެ ވަރުން އަދި ނާޒިމް ދޫކޮށްލައްވާ ކަމަށް ރައީސް ޔާމީން ބޭނުންފުޅެއް ނުވި އެވެ. އާދިއްތަ ދުވަހު ބޭއްވި ހަފްލާއެއްގައި ރައީސް ޔާމީން ވަނީ ބޭރުގެ ބަޔަކާ ގުޅިގެން ރާއްޖޭގައި ވެރިކަމެއް ގާއިމްކުރައްވަން ނާޒިމް އުޅުއްވި ކަމަށް ތުހުމަތު ކުރައްވާފަ އެވެ. ރައީސް ޔާމީން ވިދާޅުވެފައިވާ ގޮތުގައި 2013 ގެ އިންތިހާބާ ކުރިމަތިވިއިރު ދިވެހި ދައުލަތް އޮތީ ނާމާންކަމެއްގެ ތެރޭގައެވެ. ގާނޫނުއަސާސީގައި ބުނާ ގޮތަށް، ނޮވެމްބަރު 11 ގައި ރައީސަކު ހުވާކުރައްވާނެ ކަމުގެ ކުޑަ ވެސް އުއްމީދެއް ނެތް ކަމަށާއި ނޮވެމްބަރު 17 ވަނަ ދުވަހު އެމަނިކުފާނު ހުވާކުރެއްވި އިރު، އޭގެ ކުރިން، ޕްލޭންކޮށްފައި އޮތީ ބޭރުގެ ނުފޫޒު ދައުލަތަށް ފޯރާ ގޮތަށް ވެރިކަން ބައްޓަންކުރާ ގޮތަށް ކަމަށެވެ.\n"ވަރަށް ނުރައްކާތެރި އެގްރީމެންޓެއްގައި ސޮއިކުރެވުނު. ޓްރޮއިކާ ނަމުގައި އެގްރީމެންޓެއްގައި ސޮއިކުރެވުނު. ސިޔާސީ ޕާޓީތަކުގެ އިސް ވެރިން އެ އެގްރިމެންޓުގައި ވަނީ ސޮއިކުރައްވާފައި،" ރައީސް ވިދާޅުވި އެވެ.\nއެ އެގްރިމެންޓުގައި އޮތީ، ރައީސް ޔާމީން ވިދާޅުވި ގޮތުގައި، ނޮވެމްބަރު 11 ގައި ހުވާކުރައްވާނެ ރައީސަކު ނެތް ނަމަ، ގާނޫނުއަސާސީގައި ބުނާ ގޮތަށް ކަންކަންކޮށް 60 ދުވަހުގެ ތެރޭގައި އިންތިހާބެއް ބާއްވައި ނިންމާގޮތަށް އެކުލަވާލައިފަ އެވެ. އިންތިގާލީ އިންތިޒާމުތަކެއްގެ ތެރެއިން ވެރިއަކު ކަނޑައެޅެންދެން، ވެރިކަން ރައްޔިތުންގެ މަޖިލީހުގެ ރައީސާ ހަވާލުކުރަން ޖެހޭނެ ކަމަށް ވެސް އެ އެއްބަސްވުމުގައި އޮތް ކަމަށް ރައީސް ވިދާޅުވި އެވެ. އެމަނިކުފާނު ވިދާޅުވީ އިންތިހާބު ނިމެންދެން، އޭރުގެ ޕޮލިސް ކޮމިޝަނަރާއި ޑިފެންސް މިނިސްޓަރު މަގާމުގައި ދެމިތިއްބަވަންވާނެ ކަމަށް ވެސް އެއްބަސްވުމުގައި އޮތް ކަމަށެވެ.\nރައީސް ޔާމީން ވިދާޅުވީ އެ އެގްރީމެންޓަކީ ބޭރުގެ ނުފޫޒާއެކު ތައްޔާރުކޮށްފައި އޮތް އެގްރީމެންޓެއް ކަމަށާއި އެގްރީމެންޓުގެ ކަންކަން ދިވެހި ދައުލަތުގެ ފަރާތުން، ރައީސް ވަހީދަށް އެނގިވަޑައިގަންނަވާނެ ކަމަށް ގަބޫލުނުކުރައްވާ ކަމަށެވެ. އެހެން ނަމަވެސް ދިވެހި ދައުލަތުގެ ފަރާތުން އޭރު "އެންމެ ވަރުގަދަ އަށް އެ އެގްރިމެންޓު ނިންމައި ސީލް ޖަހައި" އުޅުއްވީ ނާޒިމް ކަމަށް ރައީިސް ޔާމީން ވިދާޅުވިއެވެ. އެމަނިކުފާނު ވިދާޅުވީ އެ ހިސާބުން އެއޮތީ ރާއްޖޭގެ އިސްތިގުލާލާއި ވެރިކަން ދޫކޮށްލާފައި ކަމަށެވެ.\nރައީސް ވިދާޅުވި ގޮތުގައި ގާނޫނުއަސާސީގައި ބުނާ ތާރީޚަށް އިންތިހާބު ނުބޭއްވުނަސް ރާއްޖެ މުޅި ގެލެކްސީން ގެއްލިދާވަރުގެ ކަމެއް ނުހިނގަ އެވެ. ދައުލަތަކީ ދެމިގެންވާ ޝަހުސެއް ކަމަށާއި ގާނޫނީ ހުސްކަމެއް އަންނާނެ ކަމަށް ބަލައިގެން ނުރައްކާތެރި އެގްރިމެންޓް ކުރާ ހިސާބަށް ކަންކަން ނުދާ ކަމަށް ވެސް ރައީސް ވިދާޅުވި އެވެ. އޭރު އެމަނިކުފާނު ހުންނެވީ ޕީޕީއެމްގެ ޕާލަމެންޓްރީ ގްރޫޕުގެ ލީޑަރުގެ މަގާމުގައި ކަން ފާހަގަކުރައްވައި ވިދާޅުވީ ބޭރުގެ ނުފޫޒުގަދަ ދެ ބޭފުޅުންނާއި ދިވެހި ބޭފުޅަކު އެ އެއްބަސްވުމާ ގުޅޭ ގޮތުން މަޝްވަރާކުރައްވަން ވަޑައިގަތް ކަމަށެވެ. އެ އެއްބަސްވުމުގައި ސޮއިކުރައްވަން އެމަނިކުފާނު އަރިހުގައި އެދިވަޑައިގަތުމުން، އެފަދަ އެއްވެސް އެއްބަސްވުމެއްގައި ސޮއި ކުރެއްވޭނީ ޕީޕީއެމުގެ ކައުންސިލުން ނިންމައިގެން ކަމަށް ވިދާޅުވެ އިންކާރު ކުރައްވާފައިވާނެ ކަމަށް ވެސް ރައީސް ޔާމީން ވިދާޅުވި އެވެ.\n"އެތަނުން އެތަނަށް ކިޔާފައި އަޅުގަނޑު ބުނެފިން ބޭނުމެއް ނޫނޭ މިކަން ކުރާކަށް. އެއީ ދިވެހިރާއްޖޭގައި ވެރިކަން ފުރޮޅިގެންދާނެ، ބަދަލުވެގެންދާނެ ގޮތް ގާނޫނުއަސާސީގައި އެބައޮތޭ. އޭގެ ކުރިން އިންތިގާލީ އިންތިޒާމަކަށް ދާން އަޅުގަނޑު މިއަކު ސޮއެއް ނުކުރާނަމޭ،" ރައީސް ވިދާޅުވި އެވެ.\nނާޒިމާ ގުޅޭގޮތުން ރައީސް ޔާމީން މިފަދަ ވާހަކަތަކެއް ދެއްކެވިއިރު، އުފެދެނީ ހަމަ އެންމެ ސުވާލެކެވެ. ގައުމުގެ އިސްތިގުލާލާއި ވެރިކަން ދޫކޮށްލުމަށް ސީލް ޖަހައި އުޅުނު މީހަކަށް ޑިފެންސް މިނިސްޓަރުކަން ދިނީ ކީއްވެގެންތޯ އެވެ؟ އަދި އެ މީހަކަށް އެންމެ ފުރަތަމަ ކެބިނެޓުން ޖާގަ ދެއްވީ ކީއްވެގެންތޯ އެވެ؟\n9 އޯގަސްޓް 2017 | ބުދަ 18:21\nވެރިކަން ފުރޮޅިގެން ހިގައިދާނެތީ ބިރުފުޅުން. މިޤައުމުގައި ޔާމީނު ނޫން ދެންތިބި ތިން ލައްކައެއްހާ އެންމެންނަކީ ބުއްދި ހަމަނުޖެހޭ މޮޔައިން. މިކަހަލަ ތެދުވެރި ، އަހުލާގާ ސުލޫކު އެހާމެރަނގަޅު ، އޯގާތެރި ، ރައްޔިތުންނަށް ހެޔޮއެދޭ ، ބުއްދިވެރިއަކު މިޤައުމުގަ އުފެދުނީތީވެ އައްސަރިބަހާއި ސާބަސް ރައްދުކޮށް އެމަނިކުފާނުގެ އެމާތް ކަރުފުޅުގައި މާފަތިއަޅުވަން ވީހާވެސް ގިނަ ދިވެހިން މިއަދު ނިކުންނަށް ޖެހޭ. ހާދަހާވާމޮޅު ބުއްދިއަކާ ވިސްނުމެކޭ އެހުންނަނީ. މި މަނިކުފާނު ނެތްނަމަ މިޤައުމު އޮޔާލާ ދާނެކަން ޔަޤީން


Covid-19: America Ge Kureege Secretary Of State Avahaara Vehjje - Vaguthu\nއެމެރިކާގެ ކުރީގެ ސެކްރެޓަރީ އޮފް ސްޓޭޓް ކޮލިން ޕަވަލް ކޮވިޑް-19 އަށް ފަރުވާ ހޯއްދަވަމުން ދަނިކޮށް މަރުވެއްޖެއެވެ.\nކޮލިން ޕަވަލް މަރުވެފައި ވަނީ މިއަދުގެ ވަގުތެއްގައެވެ. މިކަން ކަށަވަރު ކޮށްދީ އޭނާގެ އާއިލާއިން ވަނީ ބަޔާނެއް ނެރެފައެވެ.\nކޮލިން ޕަވަލް މަރުވެފައި ވަނީ އުމުރުފުޅުން 84 އަހަރުގައެވެ.\n"ކޮލިން ޕަވަލް ވަނީ ކޮވިޑުން ދިފާއުވުމަށް ވެކްސިންގެ ދެ ޑޯޒް ޖަހާފައި. ކޮލިން ޕަވަލް އަށް ފަރުވާކުރީތީ ވޯލްޓާ ރީޑް ނޭޝަނަލް މެޑިކަލް ސެންޓަރގެ މުވައްޒަފުންނަށް ޝުކުރިއްޔާ! ވަކިވެގެން ދިޔައީ ލޯބިވާ ފިރިއެއް، ބައްޕައެއް، ކާފައެއް އަދި އެމެރިކާ ފަހުރުވެރިވާނޭ ފަދަ ދަރިއެއް" އާއިލާއިން ނެރުނު ބަޔާނުގައި ބުނެފައިވެއެވެ.\nކޮލިން ޕަވަލް ވަނީ ރޯނާލްޑް ރީގަންގެ ވެރިކަމުގައި ނޭޝަނަލް ސެކިއުރިޓީ އެޑްވައިޒަރ އެއްގެ މަގާމު އަދާކުރައްވާފައެވެ. އެއީ 1987ވަނަ އަހަރުން ފެށިގެން 1989ވަނަ އަހަރާއި ހަމައަށެވެ. އަދި ޖޯޖް އެޗްޑަބްލިއު ބުޝްގެ ވެރިކަމުގައި 1989ވަނަ އަހަރު ވަނީ ޗީފް އޮފް ސްޓާފެއްގެ މަގާމުވެސް އަދާކުރައްވާފައެވެ.\nސަރުކާރުގެ އިސް މަގާމުތަކުގައި މަސައްކަތް ކުރައްވާފައިވާއިރު، 2001ވަނަ އަހަރު ވަނީ ސެކްރެޓަރީ އޮފް ސްޓޭޓްގެ މަގާމާއި ހަވާލުވެ ވަޑައިގެންފައެވެ. 2005ވަނަ އަހަރާއި ހަމައަށް މި މަގާމު ކޮލިން ޕަވަލް އަދާކޮށްފައި ވެއެވެ.\nއެއީ ކަޅު ނަސްލުގެ މީހަކަށް އެމެރިކާގައި އެ މަގާމު ލިބުނު ފުރަތަަމަ ފަހަރެވެ. މިއާއި އެކު ކޮލިން ޕަވަލް ފާހަގަ ވެގެންދިޔައީ އެންމެ މަތީ ވަޒީފާތައް އަދާކޮށްފައިވާ ކަޅު ނަސްލުގެ މީހެއްގެ ގޮތުގައެވެ.\nއޮކްޓޯބަރ 18, 2021 20:18\nސުވާލަކީ ކައްވަޅުގެ ފުރަތަމަ ރެއަށް ތައްޔާރު ކުރީ ކޯއްޗެއްތޯ ، ނަކީރު މުންކަރު މަލާއިކަތުންގެ ސުވާލުތަކަށް ކޮން ޖަވާބެއްތޯ ދޭނި\nއޮކްޓޯބަރ 19, 2021 00:16\nދޮގާއި މަކަރުން މިލިއަނުން މިލިއަނުން ކުށެއްނެތް މީހުންގެ ހައްގުތަކަށް އަރައިގަތުން. އެތައް އާއިލާއެއް ކުދިންނެއް ޔަތީމްކޮށް އެތައް އަނބިންނެއް ހުވަފަތްކޮށްފި. މެދުއިރުމަތި އަދިވެސް އެއުޅެނީ ހިންދަމާނުލެވިގެން.\nއޮކްޓޯބަރ 19, 2021 19:11\nމީނާ ތައުބާވީ ކަަމަށް ވަނީ އެންމެ ފަހު ވަގުތު. ޝަހާދަތް ކީ ކަމަށް ވަނީ\nއޮކްޓޯބަރ 18, 2021 20:30\nމަރަކީ އެންމެންނަށްވެސް އޮތްއެަްޗެއް!\nއޮކްޓޯބަރ 18, 2021 21:43\nއިރާގް ސުންނާފަތި ކުރި އެމެރިކާގެ ސިޔާސީ ގުރޫޕުގެ މީހެއް.\nއޮކްޓޯބަރ 19, 2021 00:54\nއޮކްޓޯބަރ 19, 2021 05:40\nއިރާގު ފަނާކޮއްލި އެއް މޭސްތިރީ\nއޮކްޓޯބަރ 19, 2021 10:25\nރެސްޓް އިން ހެލް އަނިޔާވެރިޔާ..\nޕަވެލް އެއި ގާތިލެއް ، އަނިޔާވެރިއެއް އަދި ވަގެއް.\nއޮކްޓޯބަރ 20, 2021 09:18\nމުސްލިމުންގެ ލޭބޯ ޣައްދާރެއް................އޭނާ މަރުވުމަކީ ލިބުނު އުފަލެއް............


މުބާރާތުގެ3ވަނަ ރޭގެ މެޗުތައް އެސް.އެން އަދި އެފް.އެލް.އައި.އެސް ކާމިޔާބުކޮށްފި – MNUSU\nމުބާރާތުގެ3ވަނަ ރޭގެ މެޗުތައް އެސް.އެން އަދި އެފް.އެލް.އައި.އެސް ކާމިޔާބުކޮށްފި\nއަންހެން ޑިވިޝަނުގައި ރޭގައި ކުޅުނު ފުރަތަމަ މެޗުގައި ބައްދަލު ކޮށްފައިވަނީ ސްކޫލް އޮފް ނާސިންގް (އެސް.އެން) އަދި ފެކަލްޓީ އޮފް ހޮސްޕިޓާލިޓީ އެންޑް ޓުއަރިޒަމް ސްޓަޑީޒް (އެފް.އެޗް.ޓީ.އެސް)އެވެ. އެސް.އެން އިން ސީދާ ދެ ސެޓުން ވަނީ މެޗު ކާމިޔާބުކޮށްފައެވެ. މި މެޗުގެ ސެޓުތައް އެސް.އެންއިން ގެންދިޔައީ ( 25-11 ، 25-15 )އިންއެވެ. މެޗުގެ އެންމެ މޮޅު ކުޅުންތެރިޔާއަށް ހޮވިފައި ވަނީ އެސް.އެންގެ ޖާރޒީ ނަންބަރު 12 ޢާއިޝަތު ސައީދެވެ.\nއެރޭގެ ދެވަނަ މެޗުގައި ބައްދަލުކޮށްފައި ވަނީ ފެކަލްޓީ އޮފް އިންޖިނިއަރިންގ، ސައިންސް އެންޑް ޓެކްނޮލޮޖީ (އެފް.އީ.އެސް.ޓީ)އާއި އެފް.އެލް.އައި.އެސް އެވެ. މި މެޗު ކާމިޔާބުކޮށްފައި ވަނީ ފެކަލްޓީ އޮފް ލޯ އެންޑް އިސްލާމިކް ސްޓަޑީޒް (އެފް.އެލް.އައި.އެސް) ކާމިޔާބުކޮށްފައި ވަނީ ސީދާ ދެ ސެޓުންއެވެ. މި މެޗުގެ ސެޓުތައް އެފް.އެލް.އައި.އެސް އިން ގެންދިޔައީ ( 25-16 ، 25-12 )އިންނެވެ. މެޗުގެ މޮޅު ކުޅުންތެރިޔާއަށް ހޮވިފައި ވަނީ އެފް.އެލް.އައި.އެސްގެ ޖާރޒީ ނަންބަރު2ފާޠިމަތު ޝިފްނާއެވެ.\nމިއަހަރުގެ އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތަކީ އެމް.އެން.ޔޫ.އެސް.ޔޫ.ގެ ފަރާތުން ސިލްސިލާ ގޮތެއްގައި ބާއްވާ4ވަނަ މުބާރާތެވެ. މިއަހަރުގެ މުބާރާތަކީ ފެކަލްޓީތަކުގެ އެންމެ ގިނަ އަދަދެއްގެ ޓީމު ވާދަކުރާ އަހަރެވެ. އެގޮތުން، ފިރިހެން ޑިވިޝަންގައި ޖުމްލަ 8 ޓީމެއް ވާދަކުރާއިރު، އަންހެން ޑިވިޝަނުގައި ޖުމްލަ9ޓީމެއް ވާދަކުރެއެވެ.


Thafaathu bodu molhakaa eku PSG dhe vana ah | Mihaaru\nލަނޑު ޖެހުމަށް ފަހު ކަވާނީ އުފާފާޅުކުރަނީ. -- ފޮޓޯ: އޭއެފްޕީ\nތަފާތު ބޮޑު މޮޅަކާ އެކު ޕީއެސްޖީ ދެ ވަނަ އަށް\n27 ފެބުރުއަރީ 2017 - 07:49 1 comment\nމާސޭ، ފްރާންސް (ފެބްރުއަރީ 27) – އޮލިމްޕިކް މާސޭގެ ދަނޑުގައި އެ ޓީމު 5-1 އިން ބަލިކޮށް ފްރާންސް ލީގުގެ ދެ ވަނަ މަގާމަށް ޕީއެސްޖީ އަލުން އަރައިފި އެވެ.\nޗެމްޕިއަންސް ލީގުގައި ދާދި ފަހުން ސްޕެއިނުގެ ބާސެލޯނާ 4-0 އިން ބަލިކޮށް ރަނގަޅު ފޯމެއްގައި އޮތް ޕީއެސްޖީ ދެ ވަނަ އަށް އެރީ 59 ޕޮއިންޓާ އެކު އެވެ. އެއް ވަނައިގައި 62 ޕޮއިންޓާ އެކު އޮތީ މޮނާކޯ އެވެ. ތިން ވަނައިގައި 59 ޕޮއިންޓާ އެކު ލަނޑުގެ ތަފާތުން އޮތީ ނީސް އެވެ. ހަތަރު ވަނަ ލިބެނީ 46 ޕޮއިންޓް ހޯދާފައިވާ އޮލިމްޕިކް ލިޔޯން އަށެވެ. މާސޭ އޮތީ 39 ޕޮއިންޓާ އެކު ހަތް ވަނައިގަ އެވެ.\nރޭގެ މެޗުގެ ފުރަތަމަ ހާފުގައި މާކީނިއޯސް އާއި އެޑިސަން ކަވާނީގެ ލަނޑުގެ ޕީއެސްޖީން ދެ ލަނޑުގެ ލީޑެއް ނެގި އެވެ. ދެ ވަނަ ހާފު ފަށައިގެން ކުރީކޮޅު އެ ޓީމުގެ ލޫކަސް މޯރާ އާއި ހޫލިއަން ޑްރެޒްލާ އަނެއްކާ ވެސް ތަފާތު ބޮޑުކޮށްދިނެވެ. އޭގެ ފަހުން މާސޭގެ ހަމައެކަނި ލަނޑު 70 ވަނަ މިނެޓުގައި ޖެހީ ރޮޑް ފެނީ އެވެ. ޕީއެސްޖީގެ ފަސް ވަނަ ލަނޑު އޭގެ ދެ މިނެޓު ފަހުން ވައްދާލީ ބްލައިސް މަޓުއިޑީ އެވެ.\nޕީއެސްޖީގެ ކޯޗު އުނާއީ އެމެރީ ބުނީ މި މޮޅަކީ ކުޅުންތެރިންގެ އިތުބާރު ބޮޑުކުރަން މުހިއްމު މޮޅެއް ކަމަށާއި އެކަމަކު މުހިއްމީ އެއް ފެންވަރެއްގައި ހިފެހެއްޓުން ކަމަށެވެ. އަދި އަމިއްލަ ދަނޑުގައި އެންމެ ފަހުން ކުޅުނު ތިން މެޗުގެ ތެރެއިން ދެ މެޗު އެއްވަރުވެ އަދި އެއް މެޗުން މޮޅުވީ ފަހު ވަގުތު ކަމަށާއި އެކަން ހަނދާން ނައްތާލައިގެން ނުވާނެ ކަމަށް އެމެރީ ބުންޏެވެ.


އެސިސްޓެންޓް ކަސްޓަމްސް އޮފިސަރުންގެ ވަޒީފާއަށް ކުރިމަތިލެއްވި ފަރާތްތަކަށް ދެވޭ ޓެސްޓާއި ބެހޭ.\nމި އޮފީހުގެ ނަންބަރު (IUL)14-E1/1/2020/44 : (27 ޑިސެންބަރު 2020) އިޢުލާނާ ގުޅޭ ގޮތުން ދަންނަވަމެވެ.\nއެސިސްޓެންޓް ކަސްޓަމްސް އޮފިސަރުގެ މަޤާމަށް ކުރިމަތިލާފައިވާ ފަރާތްތައް ޝޯޓްލިސްޓްކޮށް މަގާމަށް މީހުން ހޮވުމުގައި ބަލާނެ މިންގަނޑުގެ4ވަނަ މާއްދާގެ (ށ) ގެ ދަށުން ދެވޭ އިމްތިހާން 2021 އެޕްރިލް 03 އަދި 04 ގައި ބޭއްވުމަށް ވަނީ ހަމަޖެހިފައެވެ.\nއިމްތިހާނަށް ހާޒިރުވާންޖެހޭ މީހުންނާއި ޓެސްޓް އޮންނާނެ ރަށް ކަސްޓަމްސްގެ ވެބްސައިޓް www.customs.gov.mv ގައި ޝާއިޢު ކުރެވިފައިވާނެއެވެ. ހާޒިރުވާންޖެހޭ ރަށް ބަދަލުކުރަން ބޭނުންނަމަ، ނުވަތަ އިމްތިހާނުގައި ބައިވެރިވެވެން ނެތްތަނަމަ ސަބަބާއެކު [email protected] އަށް 29 މާރޗް 2021 ގެ 14:00 ގެ ކުރިން މެއިލްކުރެއްވުމަށް އެދެމެވެ. އިމްތިހާން އޮންނާނެ މަރުކަޒާ އަދި ގަޑި ފަހުން އަންގާނެ ކަމުގައި ދަންނަވަމެވެ.\nމިކަމާ ގުޅޭގޮތުން، އިތުރު މައުލޫމާތު ސާފުކުރެއްވުމަށް ބޭނުންފުޅުވާ ފަރާތްތަކުން މިއޮފީހުގެ ނަންބަރު 3334250,3334150,3334192 ފޯނާ ގުޅުއްވުން އެދެމެވެ.\nވީމާ، މިކަން ޢާންމުކޮށް އެންގުމުގެ ގޮތުން އިޢުލާން ކުރީމެވެ.\nސުންގަޑި: 29 މާރިޗު 2021 1400


BREAKING NEWS: Sarukaaru Neyvaa Holhiah Elhumun, Baagee Luthfee Raajje Genesfi - Vaguthu\nކޮވިޑް-19: ބަލި ފެތުރުން ހުއްޓުމަކަށް ނާދޭ، ފައްސިވާ މީހުންގެ އަދަދު އިތުރުވަނީ - 12 ގަޑިއިރު ކުރިން\nސަރުކާރު ނޭވާ ހޮޅިއަށް އެޅުމުން، ބާޣީ ލުތުފީ ރާއްޖެ ގެނެސްފި\n10 މަސް ކުރިން ( ޖުލައި 9, 2019 )\nހ.ހާޖަރާގޭ އަބްދުﷲ ލުތުފީ މިރޭ ރާއްޖެ ގެނެސް އެއާޕޯޓުން ނެރުނު ވަގުތު – ފޮޓޯ: އަވަސް\n1988 ވަނަ އަހަރު ދިވެހިރާއްޖެ އަށް އުދުވާނީ ހަމަލާއެއްދީ ކުށެއްނެތް އެތައް ދިވެހިންނެއް ޝަހީދުކޮށްލުމުގެ މޭސްތިރިޔާ ހ.ހާޖަރާގެ އަބްދުﷲ ލުތުފީ ލަންކާގައި، ދިވެހިރާއްޖޭގެ އެމްބަސީގައި ގެންގުޅެން ދިވެހި ސަރުކާރުން ކުރި ހުރިހާ މަސައްކަތެއް ނާކާމިޔާބުވެ، އެންމެ ފަހުން ސަރުކާރަށް ގޮތް ހުސްވެ، ސަރުކާރު ނޭވާ ހޮޅިއަށް އެޅުމުން އޭނާ ރާއްޖެ ގެނެސްފިއެވެ.\nލުތުފީ މިރޭ ރާއްޖެ ގެނެސްފައި ވަނީ ކޮލަމްބޯ އިން ރާއްޖެ އައި އެމިރޭޓްސްގެ ފްލައިޓެއްގައެވެ.\nލުތުފީ ޓާމިނަލުން ނެރެގެން ފުލުހުންގެ ވެހިކަލަށް އެރުވިއިރު އެ ސަރަހައްދުގައި ތިބި އާންމުން ވަނީ ލުތުފީ އާއި ދެކޮޅަށް އަޑުއުފުލާފައެވެ. އޭނާ "ދާން ޖެހޭނީ ސީދާ ގޮޅިއަށް" ކަމަށާއި އޭނާ އަކީ ބާޣީ" އެއް ކަމަށް އާއްމުން ގޮވިއެވެ.\nލުތުފީ މިހާރު ހުރީ މުސްކުޅިވެ، ގައިގެ ބާރުދެރަވެފައި ކަމަށް ދާދިފަހުން ރައްޔިތުންގެ މަޖިލީހުގައި އެމްޑީޕީ މެންބަރުން ވިދާޅުވި ނަމަވެސް ބަލި ކަމުގެ އެއްވެސް އަލާމާތެއް ލުތުފީގެ ކިބައިން ނުފެނެއެވެ. އޭނާ ހުރީ ވަރަށް ވަރުގަދަކޮށެވެ. އޭނާގެ މޫނުމަތިން ފެންނަން ހުރީ ހިނިތުންވުމެވެ.\nލަންކާގައި ހުންނަ ދިވެހިރާއްޖޭގެ އެމްބަސީ އަށް ލުތުފީ ދިޔައީ މެއި މަހުގެ 01 ވަނަ ދުވަހު ކަމަށް ސަރުކާރުން ބުނެއެވެ. ނަމަވެސް އޭނާ ހުރީ ސަރުކާރުގެ ބެލުމުގެ ދަށުގައި ކަން ސަރުކާރުން ހާމަކުރީ އޭގެ 54 ދުވަސް ފަހުންނެވެ. އެއީ ލުތުފީ ރާއްޖޭގެ އެމްބަސީގައި ދިރިއުޅެމުން ދާކަން ކުރީގެ ހޯމް މިނިސްޓަރ އުމަރު ނަސީރު ފަޅައިއަރުވާލުމުންނެވެ.\nލުތުފީ ރާއްޖެ ގެނެސްފައި މިވަނީ އޭނާ އެމްބަސީ އަށް ހާޒިރުވިތާ 68 ދުވަސް ފަހުންނެވެ. މިހައި ދުވަސް ވަންދެން ލުތުފީ ރާއްޖެ ނުގެނެސް ސަރުކާރުން އައީ ލުތުފީ ރާއްޖެ ނުގެނެވިގެން އުޅެނީ ލަންކާގެ އިދާރާތަކުން ލިބެން ޖެހޭ ހުއްދަތައް ނުލިބިގެން ކަމަށް ބުނެ ބަހަނާ ދައްކަމުންނެވެ.\nނަމަވެސް ސަރުކާރަށް ގޮތް ހުސްވީ ލުތުފީ ރާއްޖެ ނުގެނެސް ލަސްވަމުން ދާތީ ވަރަށް ގިނަ އާއްމު ރައްޔިތުން ސަރުކާރާއި ދެކޮޅަށް މީސް މީޑިއާގައި އަޑުއުފުލަން ފެށުމުންނެވެ.\nލުތުފީ ރާއްޖެ މިގެނައީ ދެމަސް ދުވަސް ވަންދެން ރައީސުލްޖުމްހޫރިއްޔާ އާއި އެއް ފެންވަރެއްގެ ހިދުމަތެއް ލަންކާގައި ހުންނަ ރާއްޖޭގެ އެމްބަސީގައި އޭނާ އަށް ދިނުމަށް ފަހު އެވެ. ފުރަތަމަ ދެމަސް ދުވަހު ލުތުފީ ރާއްޖޭގެ އެމްބަސީގެ މަތީ ފެންވަރުގެ އެޕާޓްމަންޓެއްގައި ބެހެއްޓުމަށް ފަހު އެކަން ބޭޒާރުވުމުން އޭނާ އެހެން ތަނަކަށް ބަދަލު ކުރި ކަމަށް ވެއެވެ.\nލުތުފީ އެމްބަސީ އަށް ހާޒިރު ވުމުން ވެސް ސަރުކާރުން ފުރަތަމަ ނިންމާފައި އޮތީ ލަންކާގެ ހާލަތު ހަމަޔަކަށް އެޅުމުން އަނެއްކާ އޭނާ ލަންކާގެ ތެރެއަށް ދޫކޮށްލާށެވެ. ނަމަވެސް އޭގެ ކުރިން ލުތުފީ އެމްބަސީގައި ހުރިކަން ބޭޒާރުވީއެވެ.\nލުތުފީ ރާއްޖެ އިން ބޭރަށް ފޮނުވީ ނަޝީދުގެ ވެރިކަމުގައި 2010 ވަނަ އަހަރުގެ ޖަނަވަރީ 19 ވަނަ ދުވަހު އެވެ. އޭނާ އެނބުރި ރާއްޖެ ނައުމުން އޭނާ ހޯދުމަށް އޭރުގެ ޕެނިޓެންޝަރީ އިން ފުލުހުންގެ އެހީއަށް އެދުނީ ރައީސް ވަހީދުގެ ވެރިކަމުގައި 26 މާޗް 2012 ގައެވެ. ލުތުފީ ހޯދުމަށް ފުލުހުން އެދިގެން އިންޓަޕޯލް އިން ރެޑްނޯޓިސް ވެސް ވަނީ ނެރެފައެވެ.\nޖުލައި 9, 2019 21:25\nއަތަށް ގޮވީމަ ގޮތް ހުސްވެގެން ގެނައީ.\nޖުލައި 9, 2019 21:31\nސަރުކާރަށް ގޮތްހުސްވީ...... ހަމަ ގެންނާންޖެހުނީ ފެން ލަލަލާާ... ދެން ބާރަށް އަތްޖަހާ....\nބާޢީ ލުތުފީއަށް ދައުލަތުގެ ހަރަދުން ވައްކަންކޮށްގެން ވީއައިޕީ ދިން މައްސަލަ ބަލަންޖެހޭހެ ! ކަރަޕްށަން ހުއްޓުވަންޖެހޭނެ! މީ ކަރަޕްޓް ސަރުކާރެއް . ފހރ އިމްރާން އިސްތިއުފާ . ވަލު ކނބ އިސްތިއުފާ\nޖުލައި 9, 2019 21:32\nދެންދީ މިނިސްޓަރުކަށް އޭރުން ކަމެއްކުރެވުނު ކަމަށް ވާނީ.\nޖުލައި 9, 2019 22:24\nބާޢީ ހީވަނީ ޗުއްޓީ އަކަށް ގޮސް އައީހެން. މިގައުމުގައި ހުރި އެންމެ ނުރައްކާތެރި ބަޢީގެ އަތުގަ ބިޑިވެސް އަޅުވާފަނެތް\nފިލީިމަ އިތުރު ދައުވާ ކުރަންޖެހޭނެ.ޖަލުގެ ހުކުމް އިތުރުކުރަން ޖެހޭނެ.ފިލާ ހުރި ދުވަހައް ވާވަރައް.\nޖުލައި 9, 2019 21:34\nޅުތުފީ ގެނަޔަސް ނުގެނެޔަސް ވާނެ މޮޅެއް ނެއް\nދެން ލުތުފީ ބޮލުގެ ރިހަ ކައްކައިގެން ކާންވީނު.\nޖުލައި 9, 2019 23:30\nއަޅެ ގޮތްބަލާލަން ތި ނުލަފާ ލުތުފީ ހަވަރަށްދީބަލަ! ތި ޑްރެކިއުލާ އަތުޖެހުމުން ދިވެހިންގެ ހިތްތަކަށް އަންނަ އުފާވެރި ޝުޢޫރު އޭރުން ފެންނާނެ! ހަމަ ގައިމުވެސް މަ އޮންނާނަން އޭނަ ގައިގާ ތަޅާގަންނަ މީހުންގެ އެންމެ ކުރީގައި!\nޖުލައި 9, 2019 23:41\nޑްރެކިއުލާާއޭ ؟؟ .. ނޫނެކޭ ބެޓްމޭންގަ އުޅޭ ޖޯކަރު!\nޖުލައި 9, 2019 21:35\nކޮންފަދަ ނުބައި ޝައިތާނީ ވެރިން ތިބި ސަރުކާރެއްމީ! ކޮންފަދަ ހަލުވި ދުވެލީގައި ހަމަޖެހިގެން އާރާސްތުވަމުން އައި ގައުމެއް މީ! އެބައެއްގެ ވިސްނުން ކޮންފަދަ ނާތަހުޒީބުވެ ތަންދޮރު ވަކިނުވުމުންތަ މިފަދަ ބޮޑު އަނިޔާއެއް މި ގައުމަށް ތި ދިނީ! ވަ ﷲ އައުލަމް.\nޖުލައި 9, 2019 21:36\nމީ ހެޔޮވެރިކަން ..އޮޅުވާލުމާޢި މަކަރާ ހީލަތާ ދެން ކިޔާނެކަމެއްނެތް...\nޖުލައި 9, 2019 21:46\nބައެއް މީހުންނަށް ހަމަ ވަރަށް ހެޔޮ ވެރިކަން. ޑްރަގްސް ހަބޭހަށް، ކޯޓުން ބޭނުންގޮތެއް، ރިޝްވަތު، ވަގުން އެވަރަށް.ދެން ކިޔާނެކަމެއް ނެތް. ހުސް ހެޔޮވެރިކަމުގެ އަލާމާތްތައް.\nޖުލައި 9, 2019 22:08\nދެންއަނެއްކާވެސް ކޮންމެ ތިންމަހުން އެއްމަހުން ލަންކާއަށް ބޭހަށް ފޮނުވާދޭތި\nދެންއަނެއްކާވެސް ކޮންމެ ތިންމަހުން އެއްމަހުން ލަންކާއަށް ބޭހަށް ފޮނުވާދޭތިބބބ\nޖުލައި 10, 2019 08:31\nކަލެ ކަލޭ . ޏަތަހުޒީބު ކޮމެންޓް ވަގުތު. ޙައްދެއްނެއް.\nޖުލައި 9, 2019 22:13\nކަލޭ ތީ ބުއްދި ސަލާމަތުން ހުރިމީހެއް ތައް. މިރަށުގައި އުޅޭ ބަގާޅީއަށްވެސް އިންގޭ މި ލާދީނީ ސަރުކާރު ކުރާކަންތައްތައް.\nޖުލައި 9, 2019 21:44\nފޮނުވީވެސް އެމީހުން، ގެނައީވެސް އެމީހުން. ދެންވެސް ގެއްލުވާލާނެ. ކުރީބައިގަ އެހެންވެސް ބުނެލާފަ ބާޣީ ލުޠުފީ އެ އައީ. ދެން ބަލާ ވާ ގޮތް.\nޖުލައި 9, 2019 21:49\nގެނައީކީނުންތީ މިނިވަންކަމޢިއެކު އައީ\nޖުލައި 9, 2019 22:00\nއޭނާ މަރަންޖެހޭ އޭނާ މަރަންޖެހޭ\nޖުލައި 9, 2019 22:02\nޕްލޭނުގަ އޮތްގޮތަށް މެޑިކަލްގަ ދެން ފޮނުވާލާނީ ޔޫރަޕަށް!\nޖުލައި 9, 2019 22:03\nޖުލައި 10, 2019 05:21\nއެއޮތީ ލުތުފީ ގެނައިސް މައިބަދަ ބިންދާ އުމަރު ބުރިޓޯއޭކިޔާބަލަ!\nޖުލައި 9, 2019 22:06\nމި ކަލޭގެ ގެންސް ބަހަޓާންވާނީ މެކްސިމަމް ސެލްގައި... އަދި ޑޮކްޓަރަކާއި އެކީ ބަހައްޓާތި ނޫނީ ދެން ކިޔާނީ ބަލީވީޔޯ މައިބަދަ ގޮވީޔޯ... މި ނަސީދު ގެ މައިބަދައް ގޮވިގޮތައް... މީހާރު މި މޮޔަ ނަސީދު މައިބަދަ ބަރާބަރު އޮރިޖިނަލްއަށްވުރެއް ރަގަޅޯ ޑރ. ބުނީ. މި މޮޔަ ނަސީދު މި ގައުމުން ކޮންމެއްވެސް މީހަކު ނައްތާލަބަލަ ހުރިހާ ރައްޔުތުންގެ ފަރާތުން.\nތިމަންނައަށް ކިޔަނީ ޓޮމްމޭ ކިޔައިގެން ލަންކާގައި ފެތުރިޖެއްއެއްނުން އަދި... ޓޮމް ލުތުފީ... ޓޮމް ޓޮމް ނަސީދު\nޖުލައި 9, 2019 22:09\nޔާމީނު ވެރިކަމުގައި މިކަން ނުކުރެވުނީމަ މިހާރު ނޭވާހޮޅިއަށް އެޅުނީކަމަށް ހީވަނީ ހަމައެކަނި ޕިންކީންނަށް ! ކަލޭމެންގެ ލަދު ކޮބާ ؟ މިމީހާ ނުގެނެވުނު ބަޔަކު ދެން އިތުރަކަށް ތަޅާނެ އަގައެއް ނެތް ! ތިގޮތަށް މިހާރު އަހަރެމެންގެ ބޮލަކަށް ޗިޕެއް ނުޖެހޭނެ ! އުމަރު ބުނި ! ލުތުފީ ހައްޔަރު ކުރަން ދާކޮންމެ ފަހަރަކު އޭނާ ފިލީއޭ ! މީ އުމަރުގެ ފެންވަރަކީ ! ދެން ތި ތަޅަނީ ކޮން އަގައެއް ؟\nޖުލައި 9, 2019 22:47\nއޭ އަލްޖިބްރާ ކަލޭ 1 ނުނިމާކަމަށް ވެއްޖެޔާ 1 ކިޔަވަން ދޭ ނިމިކަމަށް ވެޖެޔާ އަލުން 1 ކިޔަވަންދޭ ....އަލްޖިބްރާއޭ ! އަދި އެބަކިޔައެނު ބުނެބަލަ0/0ގެ ޖަވާބު\nޖުލައި 9, 2019 22:11\nސަރުކާރުގެ3މަޝްރޫއެއްގެ ފައިސާ ކުރީގެ ރައީސް ޔާމީންގެ އެކައުންޓަށް ވަދެފައިވާ ކަމަށް ތުހުމަތު ކުރެވޭ ކަމަށް އެންޓި ކޮރަޕްޝަން ކޮމިޝަން އޭސީސީ އިން ބުނެފިއެވެ.\nޖުލައި 9, 2019 23:59\nބުނަ ވާހަކައެއް ފައިސާއަކީ އެކައުންޓަށް ވަނަ އެއްޗެއްނޫ އެއީ ޖަމާކުރާ އެއްޗެއް... ވީމާ ފުރަތަމަ ރަގަޅަ ތަންދޮރު އޮޅުންފިލާ ދެން އަގަ ހުޅުވާ.\nޖުލައި 10, 2019 08:28\nޔާމީނުގެ ވާހަކަ ޖަހާއިރަށް ޑިސްލައިކު ދޭ ގްރޫޕު ދޯ މި އުޅެނީ ހަމަ ޑިސްލައިކަށް ފިތަން. ދީބަލަ މިއަށްވެސް 100 ވަރަކަށް ޑިސްލައިކު. އޭރުން މި ސަރުކާރު ބިރުން ވެއްޓޭނެ. ޕަކާސް. ވަގުތު ނޫހަށް އެކަނި މި ޕީޕީ މީހުނަށް ކެރެނީ ކޮމެންޓެއް ކޮށްލަންވެސް. ޖޮބެއް ނެތީމަ ވާނީ ތިހެން\nޖުލައި 10, 2019 10:27\nދެން ހުރި ނޫސްތަކަށް ނުކެރޭ ސަރުކާރާ ދެކޮޅަށް ޖަހާ ކޮމެންޓްތައް އެޕްރޫވް ކޮށްފަ ޖަހާދޭކަށް. ބަޣާވާތަކަށް ވެދާނެތީ، ލޮލް.\nލުތުފީ ހުރީ އެންބަސީއަކުނޫން\nޖުލައި 9, 2019 22:16\nނަސީދު ހުންނެވީ މިހާރު ހުޅުލޭގައި ލުތުފީ ބަލާގޮސް.. ނަސީދު އާއި އެކު ނެނާގެ ބޭބެއާއި މިނާ ގެންގުޅޭ ލުތުފީގެ އަންހެން ދަރި ވެސް ހުރީ ހުޅުލޭގައި\nޖުލައި 9, 2019 22:39\nމީނާގެ އަންހެން ދަރިއަކީ ކާކުތައް\nޖުލައި 9, 2019 23:33\nއެއީ މުނިސާ ލުތުފީ ހަމަ މީނަހެން އުޅޭނީވެސް\nޖުލައި 9, 2019 22:17\nއެންމެބޮޑު ބާޢީ ގެނައީ ބިޑިވެސް ނާޅުވާ މީ މިގައުމުގެ ހުރި އެންމެ ނުރައްކާތެރި މީހާ.... މިހާ ނުރައްކާތެރި މީހަކު މީހާ އިއްޒަތުގަ ގެނައުމުގެ ސިއްރަކީ ކޮބާހޭ...\nޖުލައި 9, 2019 23:46\nމާދަމާ މީނަގެ ހުކުމް މުރާޖާކުރަން މީނަ މިނިވަންކޮށް ދޫކޮށްލުން.\nޖުލައި 9, 2019 22:18\nއޭ ރައްޔިތުނޭ ހޭލާ. ގެނައީ ބާޣީ ލުތުފީ އެއް ނޫނޯ. އެހެން މީހެކޯ ޕްލާސްޓިކް ސާޖަރޡި ހަދައިގެން. ފުލުހުން މިކަން ހާމަ ކުރާށޭ މީ ބާގީ ލުތުފީތޯ. މީވަގު ސަރުކާރެކޭބކޮންމެފަދަ އޮޅުވާލުމެއް އިޅުވާކަށްވެސް ޖެހިލުމެއްނުވާ ބާގށި ސަރުކާރެކޭ. ރައްޔިތުނަށް ތިކަން ކަށަވަރު ކޮށްދޭށޭ ތީ ބާގީ ލުތުފީތޯ.\nޖުލައި 9, 2019 22:20\nތީ އޭނާއެއް ނޫނޭ. ފުލުހުން ޔަގީންކޮށްދޭށޭ ރައްޔިތުނަށް ތީ ބާގީ ލުތުފީތޯ. ދޮގު ސަރުކާރު އޮޅުވާ ސަރުކާރު.\nޖުލައި 9, 2019 22:21\nމިއީ ޖޭމްސް ބޮންޑުތޯ؟މިއީ ތޯ ކުއްވެރިން ގެންނަ ގޮތްތޯ؟އަަދި އެވެސް ބޮޑު ފަލަ ޓެރަރިސްޓު ހައްދުފަހަނައެޅި ގެރި ގެންނަގޮތެއްތޯ؟އޭނާ ގެނައީ ވިޔަފާރިއަކަށް .ބަލަންތިއްބަވާތި.މިއީ ހަމަ ޑްރާމާއެއް.\nޖުލައި 9, 2019 22:23\nލަންކާ ޖަލަށް ދާނެކަން ޔަގީންވީމަ މިސަރުކާރުނގެ ޖަލު މާރަނގަޅުވާނެކަމަށް ސާލާ ގެނައީ. ނުބައިރޭވުންރާވާ ހުނދާ ސަރުކާރު\nޖުލައި 9, 2019 22:29\nމިސަރުކާރާއި އިދިކޮޅު ބައިގަޑުގެ ރޭވުމެއް ކުރިއަށް ދަނީ ! ތިޔަތަނުގައި ތިތިބީ ޔާމީނުގެ ވެރިކަމުގައި ޖަރީމާތަށް ހިންގި މީހުން ! މިމީހުންގެ ވަގުތު ކުޑަތަން ވާކަން އެގޭތީ ހަމަ ތެޅިފޮޅެނީ ! ކިތަންމެ ވަރަކަށް ތެޅި ފޮޅުނަސް ސަލާމަތެއް ނުވެވޭނެ ! ބަލަން ތިބޭތި !\nޖުލައި 9, 2019 23:38\nއަލްޖިބްރާ ކަލޭ ގޮސް ސުވާލު ކޮބަލަ ނަސީދު އަކީ ކޮން ދީނެއްގެ މީހެއް ތޯ މާ ރަގަޅުވާނެ\nޖުލައި 9, 2019 22:31\nއަބްދުﷲ ލުތުފީއަކީ ތި ހީކުރާ ކަހަލަ ފިނޑިއެއް ނޫން. ހޯދާކަން އެގުނީމާ އަމިއްލައަށް ގޮސް ހަވާލުވީ. ރާއްޖެ އައީވެސް އަމިއްލައަށް. ނަން ވާންވެގެން ސަރުކާރު އެތަނަށް ވަނީ. އިރާދަ ކުރެއްވިއްޔާ އަދި ކުރިއަށް އޮތް އެއްމަސް ތެރޭ ސަރުކާރުގެ އެހީގައި ލުތުފީ ފިލާނެ. ދެން ފިލާނީ މިނިވަން ވެސް ވެގެން. ލަލަލާ\nޖުލައި 9, 2019 22:57\nމަޖުބޫރުން ގޮސް ހަވާލުވީ. ލަންކާގަ ބޮންގޮއްވި ހާދިސާގެ ފަހުން ވިސާނެތް މީހުން ޗެކް ކޮށްފަ ރެއިޑް ޖަހަން ފެށީމަ.\nޖުލައި 9, 2019 23:45\nޖުލައި 9, 2019 22:34\nޙިނިތުންވާނެތާ އެނަގެ އާއިލީ ވެރިކަމުގަ އޭނަ ޖަލުގަ ހުންނާނީވެސް ވީއަޕީ ކޮޓަރިއެއްގަވިއްޔަ....ދެން އަޑުއިވޭނީ އެނަ މިނިވަންކުރި އަޑުކަންނޭގެ\nޖުލައި 9, 2019 22:40\nއިދިކޮޅު ދެޕާޓީ އެކުވެގެން ތިޔަކުރާ މަސައްކަތަށް ހަމަ ސާބަސް! މިކަމުން އެގުނު ކަމަކީ ވަގުސަރުކާރު ބޭނުންހާ ގޮތެއް މި ޤަވްމަށް ނުހެދޭނޭކަން. ވަގު ސަރުކާރުން ޤަވްމުގެ މާލިއްޔާއިން ކުރަމުންއަންނަ ވައްކަންތައް ތަފްޞީލުކޮށް ބޭޒާރުކޮށްލަން ތައްޔާރުވަމުންދާތީ އުފާކުރަން.\nޖުލައި 9, 2019 22:41\nލުތުފީ ގެނެއުމުގެ ހީރޯއަކީ ހަމަ އަހަރުމެންގެ އުމަރު\nޖުލައި 9, 2019 22:42\nޢެންމެންނަކި ޔާމީން ކަހަލަ ފޭސް ދައްކާ ބައެއް ނޫން\nޖުލައި 9, 2019 22:45\nމީ މިސަރުކާރުގެ ގަދަކަން މޮޅުކަން އިމްރާނޫ ތިބޭ ފުޅާ ހާދަ ހުސިޔާރޭ. ޢިމްރާނޫ ދެން ހަދާނީ ކިހާވަރެއްގެ ދޮގެއްތޯ. މާދަމާ ލުތުފީ ހޮސްޕިޓަލަށް ގެންގޮސްފަ އޭނަ ބޭރަށްދާންޖެހޭ ކަމަށް ޑޮކްޓަރު އަތުންލިއުން ހޯދާފަ މަޖިލީހުން ފާސްކޮއްފަ ސިންގަޕޫރަށް ފޮނުވާ. މަހުލޫފަށް ސަލާމް\nޖުލައި 9, 2019 22:49\nމިއީތަ އެބުނާ ކެންސަރުޖެހި ބަލިވެފައި ހުރި މީހާ. ހީވަނީ ގަދަބަދަވި ގޮލައެއްހެން. މަވޯޓާ އަށް ފެނުނީ އެހެން ގޮތަކަށް. ?\nބޮޑު ސިއްކާ އޮތީތަ ލުތުފީ ގެންގުޅެން ޖެހޭނީ ފައިވް ސްޓަރގައޭ ހުރިހާ ދަނބިދަރީންނަށް އަންގާފަ. މިފަހަރު އެމްސީ ހަމީދު ގެ ގޮސްދިނީ މައިމަރުކަޒުގެ ފައިވް ސްޓާ ރޫމްތަ؟\nޖުލައި 9, 2019 22:51\nއޭނާ އައީ ޗުއްޓީ އަކައްބާ؟ ކުއްވެރިން އަޅުވަން ޖެހޭ ބިޑި ކޮބާ؟ ނޫނީ އެއީ މިނިވަނެއްބާ؟\nލަންކާ އަށް ޗުއްޓީއަށް ދާ ދިވެހިން ހޮޓާ ތައް ކުއްޔަށް ހިފާކައް ނުޖެހޭނެ ދޯ... އެންބަސީގައި ހިލޭ ތިބެވޭން ވާނެތާ ދޯ.\nޖުލައި 9, 2019 22:54\nމަވޯޓާ ސަރީފު މިކަލޭގެ ބަލާ އެއަރ ޕޯރޓް އަށް ނުދޭތަ\nޖުލައި 9, 2019 23:00\nމީއަނެއްކާ ލުތުފީތަ؟ ހާދަނުވައްތަރޭ....ޑީއެންއޭ ހަދަންފެނޭ..\nޖުލައި 9, 2019 23:08\nދުވަސްކޮޅަކުން މައިބަދަ4ތަނަކުންބިނދިގެން ރައީސްސޯލިހުގެ ހާއްސަހުއްދައެއްގެ ދަށުން ރާއްޖޭން ބޭރަށް ބޭސްފަރުވާއަށް ފޮނުވާނެކަމީ ހަގީގީ މަންޒަރެއް.\nޖުލައި 9, 2019 23:11\nމި ހަމަ ލުޠުފީތަ؟ އޮޅުވައިލާފަ އެހެން މީހަކު ގެނައީކީ ނޫންބާ! ހާދަ ވައްތަރު ނޫނޭ. ބްލަންޑާ އެއްބާ! ޑީ އެން އޭ ޓެސްޓްކުރަން ފެނޭ.\nޖުލައި 9, 2019 23:24\nމީ ލުތުފީތަ ހަމަ ؟ ހީވަނީ ސެލެބުރިޓީ އެއްހެން ބޮލީވުޑުން އަންނަ! އަނެއްކާ އަނދުނެއް ނޫންބާ ؟\nޖުލައި 9, 2019 23:26\nނިކަން ކޮންމެވެސް މީހަކު އަލްޖިބްރާ ލައްވާ ލުތުފީގެ ޑީ އެން އޭ ހައްދައިބަލަ.އޭރުން ކަށަވަރުވާނީ؟؟؟؟؟؟؟؟؟؟؟؟؟؟؟؟؟؟؟\nމަރުގެ އަދަބު ތަންފީޒުކުރޭ\nމީނާގެ މައްޗަށް މަރުގެ އަދަބު ތަންފީޒު ކުރުމަށް މީހާރުން މިހާރަށް ގޮވާލާ މުޒާހަރާ ކުރަންވީ މީނަ މަރާލި ދުވަހަކުން މުޒާހަރާ ހުއްޓާލާ ގޮތަށް..........\nޖުލައި 9, 2019 23:50\nއާދަމް ނަވާޒުު ތި ލިޔާ މޭސްތިރި'ޔާ' އަކީ ކޮންތާކުން ދަސްކޮއްގެން އުޅޭބަހެއްތަ؟ މޭ ނުބައި ކުރާގޮތް ވާން ފަށައިފި. ރަދީފު ބަލާބަލަ. ބަސްހަލާކު ކޮށްލުމަކީވެސް ގައުމު ފަނާކޮށްލުމުގެ އަމަލެކޭ.\nޝަހީދުކޮށްލުމުގެ (މޭސްތިރި) ހ.ހާޖަރާގެ އަބްދުﷲ ލުތުފީ މިހެން ލިއެބަލަ.\nލުތުފީ ހޯދާމީހަކައް ލިބޭ ރިވޯޑް އުމަރައް ލިބެންޖެހޭނެ.\nއައްދޭ!! ހާތްތެރި!! ހާދަހާވާ ޒުވާނޭ ދޯ!! މަ ހީކުރީ ވަރަށް ވަރަށް މުސްކުޅި ވާނެ ކަމަށް!!\nޖުލައި 10, 2019 00:06\nލުތުފީ މިހާރުން މިހާރަށް ދޫކޮށްލާ\nޖުލައި 10, 2019 00:09\nމީ ލުތުފީހެން ހާދަ ހީނުވެޔޭ.\nޖުލައި 10, 2019 00:42\nމީނާ ޖަލުގަ ބަހައްޓާކަށް ނުފެނެ. ޕާސްޕޯޓް ހިފަހައްޓާ މާލެ ތެރެއައް ދޫކޮއްލަން ފެންނަނީ. އޭރުން މާގިނަ ދުވަހެއްނުވެ ކުށެއްނެއް ދިވެހިން ތަކެއް ޝަހީދު ކޮއްލި ި ހިތި ސަޒާ ފެނިގެން ދާނެ. މީނާއަށް އަދަބު ދޭންޖެހޭނީ ކޯޓަކުން ނުން، ދިވެހި ރަށްޔިތުން ނިކުމެ\nޖުލައި 10, 2019 01:05\nއުމަރު ފެއިލް3ކޮމިޝަނަރުން ފެއިލް ސާބަހޭ އިމްރާން\nޖުލައި 10, 2019 01:13\nއެއިީ ހަމަ އޭނަ ތަ\nޖުލައި 10, 2019 01:15\nދެން މި ކުދިންކޮޅު ކިޔަން ފަށާނީ ކީކޭބާ....\nޖުލައި 10, 2019 02:35\nބަލަ ޔާމީން އަކައް ވެސް ވަކި ނުގެނެވެޔޭ ލުތުފީ އެއް. ޥަކި އިބޫ ކޮން ހާއްސަ އެެއް\nޖުލައި 10, 2019 05:51\nތީނަ ގެނަސް ނުގެނަސް މިހާރު އަހެރެމެން މައްސަލައެއް ނެއް ދެން މަގޭ ހިތަށް އަރަނީ ވޭތުވެދިޔަ7އަހަރު ..ވަހީދު ސަރުކާރު ޔާމީން ސަރުކާރު މި ދެސަރުކާރުން ވެސް އޭނަގެ ވާހަކަ ނުވެސް ދައްކާ އަދި ކީއްކުރަން މީގެ އެއްވެސް ނޫހެއްގެ ވެސް ނުލިޔާ\nޖުލައި 10, 2019 05:57\nޔާމީނުގެ ސަރިއްޔަތް ހިންގާތީ ވަގުންނާއި ޖަރީމާ ހިންގިމީހުން ނޭވާހޮޅިޔަށް އެޅުނީ\nޖުލައި 10, 2019 06:00\nމިސަރުކާރެއް ނޭވާހޮޅިއަކަށް ނޭޅޭނެ އެއަށްވުރެމާވަރުގަދަ ލޮލް\nޖުލައި 10, 2019 06:23\nމީނާ އެމްބަސީގަ ފޮރުވައިގެން ގެންގުޅުނު މައްސަލައިގަ މިސަރުކާރުގެ އިސްވެރިންނަށް ހައްގު އަދަބާއި ކުރިމަތިލާންޖެހޭނެ ދުވަސް އޮތީ ދާދިގާތުގައެވެ. އިންޝާﷲ.\nޖުލައި 10, 2019 06:25\nމިއީތޯ ޓެރެރިސްޓުންނަށް އިއްޒަތްދޭގޮތަކީ.\nޖުލައި 10, 2019 06:47\nކަލޭނޭ މީހުންގެ އަނގަ ގޮއްވަން ނޫޅެބަލާ ދުނިޔޭގެ އާޖް ފާޖް ދަސްކޮއްބަލާ\nޖުލައި 10, 2019 07:47\nލުތުފީ ރާއްޖެ ގެނެސް، ކަރެކްޝަނަލް ސާވިސްއާ ހަވާލުކޮށްފި ނަމަ އެކަމަކީ އެއީ މަމެން އުފާ ކުރާ ކަމެކޭ އެކަމަކު ލުތުފީ 19 ދިވެހިން ޝަހީދު ކޮށްލި ކަމަށް ދިވެހިންގެ ގިނަ ބަޔަކު ގަބޫލުކުރި ނަމަވެސް ކުރާ ކުށަށް ބަލާ ވަޒަން ކުރާނަމަ ލުތުފީ ބަޑިޖަހައިގެން މަރާލި އެކަކު ވެސް ނުހުންނާނެއޭ އަދި ލުތުފީ އަނިޔާ ދީގެން މަރާލި އެކަކު ވެސް ނުހުންނާނެއޭ މާފުށި ޖަލުގައި ބަޑިޖަހައިގެން މަރާލިމީހުންގެ އަމާޒުވާނީ އެއިރު ރައީސް އަށް ނޫންތޭ ތިޔާހެން މިނާ ކަމުގައިވަނީ ނަމަ މަމެން ގެ މިންގަނޑު ތަކުން ލުތުފީ ޖެހޭނީ މިހާރު ދޫކޮށްލަންއޭ ޝަހީދުވި 19 ދިވެހިންގެ އާއިލާގެ ތެރޭން އެކަކު ވެސް ލުތުފީ އާއި ދެކޮޅަށް ދައުވާ ކުރި ތަނެއް މަމެން ނުދެކެމޭ ނޯ ބަޑީ ފްރޮމް ދެމް އިޒް ކްލެއިމިންގް އަ ޑެތް ޕެނަލްޓީ ފޯރ ހިމް އައި އޭމް އޮން މައިވޭ ޓު ސީ އިޓް އައި އޭމް އޮން މައިވޭ ޓު ސީ އިޓް...\nޖުލައި 10, 2019 08:41\nގާމު މިޤައުމުގަ ކުއްވެރިން ތަންތަނަށް ގެންދާ ތަން އެބަފެނޭ... އެކަމު މިހާއިއްޒަތްތެރި ކަމާއެކު އަދި އެވެސް މިޤައުމުގެ ދަރިންތަކެއް ޝަހީދުކޮށްލި ކާހިނު ކަލޭގެ، ބޮލުގަ ކެޕް އަޅާލާފަ، ކަރުގަ އާނު އަޅުވާލާފަ، ބެކް ޕެކް އަޅުވާލާފަ ނޫން އިއްޒަތްތެރި އިނގޭ.. ސާބަސް ގެރިގުއި ސާލިހަށް، ސާބަސް ދޮގު ނުބުނާ އިމްރާނަށް\nޖުލައި 10, 2019 08:53\nލުތުފީއަކީ ނަސީދަށް ވެރިކަންހޯދައިދިނުމަށް\nކުލީ ސިފައިންނާއިއެކު ރާއްޖެރައި ދިވެހިންގެ\nއެތައްބަޔަކު މަރާފައިވާ ނުރައްކާތެރި ކުށްވެރިއެކެވެ އެހެންނަމަވެސް މިސަރުކާރުން\nކުށްވެރިކުރަނީ ލުތުފީއާ ހަނގުރާމައަށް ނުކުތް ސިފައިންނާއި ދިވެހިންގެ ތެރެއިން ޝަހީދުވެދިއަ މީހުންނެވެ ލުތުފީގެ ކުށެއްނެތެވެ ސަބަބަކީ\nލުތުފީ ކުލީ ސިފައިންނާއިއެކު ރާއްޖެއަރައި\nމީހުން މެރީ ނަސީދަށް ވެރިކަންހޯދައިދިނުމަށް\nކަމަށްވާތީއެވެ އޭރުގައިވެސް ރާއްޖޭގެވެރިއަކީ\nމީނާގެ އަތްދަށުން ދިވެހިންސަލާމަތްވާނެގޮތެއް\nޖުލައި 10, 2019 11:05


SunOnline: Haalathu balan Minister Ameen aai Sih'hee team eh Narudhoo ah\nހާލަތު ބަލަން މިނިސްޓަރު އަމީންއާއި ސިއްހީ ޓީމެއް ނަރުދޫއަށް\nއަހުމަދު މިޒްޔާލް 03 May 2020, 19:53\nހެލްތު މިނިސްޓަރު އަމީންއާއި ސަރުކާރުގެ ބައެއް އިސް ބޭފުޅުންނާއި ޑޮކްޓަރުން ހިމެނޭ ޓީމެއް ނަރުދޫއަށް ވަޑައިގެން އެރަށުގެ ހާލަތު ބައްލަވާލައްވަނީ--\nމާލެއަށް ފަހު އެންމެ ބޮޑަށް ކޮވިޑް19 ފެތުރެމުންދާ، ށ. ނަރުދޫގެ ހާލަތު ދެނެގަތުމަށް ސަރުކާރުގެ އިސްވެރިންނާއި ސިއްހީ ޓީމެއް އެރަށަށް މިއަދު ޒިޔާރަތްކޮށްފި އެވެ.\nމިއަދު ހަވީރުގެ ވަގުތެއްގައި ނަރުދޫއަށް ދިޔަ ޓީމުގައި ހެލްތު މިނިސްޓަރު އަބްދުﷲ އަމީންއާއި ކޮމިޝަނާ އޮފް ޕޮލިސް މުހައްމަދު ހަމީދުގެ އިތުރުން އައިޖީއެމްއެޗްގެ ޑރ. އަލީ ލަތީފްއާއި އެލްޖީއޭގެ ބޭފުޅުން ވެސް ހިމެނިވަޑައިގަންނަވަ އެވެ.\nނަރުދޫ ކައުންސިލްގެ ރައީސް އަހްމަދު އާރިފް "ސަން"އަށް ވިދާޅުވީ އެރަށަށް ޒިޔާރަތްކުރި ޓީމާ ބައްދަލުކޮށްލަން ލިބުނު ކުޑަ ވަގުތުކޮޅުގެ ތެރޭގައި ރަށު ރައްޔިތުންނާއި ކައުންސިލުގެ ކަންބޮޑުވުންތައް ހިއްސާ ކުރައްވާފައިވާނެ ކަމަށެވެ.\n"އަޅުގަނޑުމެން ފާހަގަކުރިން މިކޮޅުގައި ރައްކާތެރިކުރުމުގެ ގޮތުން ބޭނުންވާ ވަސީލަތްތައް [މާސްކު، އަންގި ފަދަ ތަކެތި] ނެތީމަ ކަންބޮޑުވާކަން. އެކަހަލަ އެއްވެސް އެއްޗެއް އަދި މިހާތަނަށް ސަރުކާރުން މި ރަށް، މިހާލަތަށް އައިފަހުން ފޯރުކޮށްދީފައެއް ނެތް." އާރިފް ވިދާޅުވި އެވެ.\nކަންބޮޑުވުން ފާޅުކުރި ނަމަވެސް އެތަކެތި ފޯރުކޮށްދޭނެ ކަމަށް މިނިސްޓަރު ސީދާ ވިދާޅުނުވާ ކަމަށާއި ނަމަވެސް ފައިސާގެ އެހީތެރިކަން ދެއްވާނެ ކަމަށް ވިދާޅުވި ކަމަށް އާރިފް ވިދާޅުވި އެވެ. ނަމަވެސް ފައިސާގެ އެހީތެރިކަން ލިބޭނީ ކިހާ މުއްދަތެއްގެ ތެރޭގައި ކަން ވިދާޅުނުވާ ކަމަށް ވެސް އާރިފް ފާހަގަކުރެއްވި އެވެ.\n"މިކަހަލަ [އެތަކެތި ފޯރުކޮށްދޭނެކަމުގެ] އެއްވެސް އިޝާރާތެއް ނެތް، ނިންމާލަމުން ފާހަގަކުރި ހެލްތު މިނިސްޓްރީގެ ބަޖެޓުގެ ތެރެއިން 10،000 ވަރަކަށް ރުފިޔާގެ އެހީތެރިކަމެއް ފޯރުކޮށްދެއްވާނެ ކަމަށް. އަޅުގަނޑުމެންނަކަށް ނޭނގޭ މިކަމެއް ނިމޭ ފަހުން ކަމެއް ލިބޭނީ." އާރިފް ވިދާޅުވި އެވެ.\nރަށަށް ބޭނުންވާ ރައްކާތެރިކަމުގެ ވަސީލަތްތައް ނެތްކަން ފާހަގަކުރައްވައި އާރިފް ވިދާޅުވީ މި ހާލަތުގައި އެ ރަށު ރައްޔިތުންނަށް ހިދުމަތް ދޭން އުޅޭ މީހުންނަށް އެކަން ކުރެވޭނީ ވެސް ރައްކާތެރިކަމުގެ ފިޔަވަޅުތައް އެޅިގެން ކަމަށެވެ.\n"ފަހު ވަގުތުގައި އަޅުގަނޑު ފާހަގަކޮށްލިން ސީޕްލޭނެއް ޗާޓަރުކޮށްގެން ސީދާ ނަރުދޫއަށް ތިބޭފުޅުން ވަޑައިގަތުމުގެ ބަދަލުގައި ތިކަމަށް ދާ ހަރަދު އަޅުގަނޑުމެންނަށް ދިން ނަމަ މާ ރަނގަޅުވީހޭ. އެކަހަލަ ބޭކާރު ހަރަދުތަކެއް އެ ކޮށްލެވެނީ." އާރިފް ވިދާޅުވި އެވެ. "މި ރަށު ރައްޔިތުން ވަކި އުފަލެއް ނުވާނެ އެ ބޭފުޅުން އަޔަސް. އޭގެ ބަދަލުގައި [އެ ދާ ހަރަދުގެ ބަދަލުގައި] އަޅުގަނޑުމެންނަށް ބޭނުންވާ ކާބޯތަކެއްޗާއި އެހެނިހެން ވަސީލަތްތައް ދޭނަމަ މާ އުފާވާނެ، ހިތްހަމަ ޖެހޭނެ މި ހާލަތުގައި. އަނެއްކާ ކޮންމެ ބޭފުޅެއް ކަމަށް ވިޔަސް މިހާލަތުގައި މި ރަށަށް އައުމަކީ ވެސް ބިރުބޮޑުކަމެއް."\nގާތްގަނޑަކަށް 600އެއްހާ މީހުންގެ އާބާދީއެއް އޮންނަ ށ. ނަރުދޫއިން މިހާތަނަށް 11 މީހަކު ކޮވިޑް-19 އަށް ވަނީ ޕޮޒިޓިވްވެފަ އެވެ.\nއެރަށުން އެންމެ ފުރަތަމަ ޕޮޒިޓީވްވީ މިދިޔަ މަހުގެ 16ވަނަ ދުވަހު މާލެއިން އުތުރުގެ ބައެއް ރަށްރަށަށް ދަތުރުކުރި އަމާޒު ބޯޓުގެ ކައްޕި އެވެ.


COVID-19: NCIT ge developerun geygai massakkai kureveyne goi hamajassaifi | Mihaaru\nކޮވިޑް-19: އެންސީއައިޓީގެ ޑިވެލޮޕަރުން ގޭގައި މަސައްކަތްކުރެވޭނެ ގޮތް ހަމަޖައްސައިފި\n08 އެޕްރީލް 2020 - 19:24 18 comments\nމުޅި ދުނިޔޭގައި ވެސް ފެތުރޭ ކޮވިޑް-19 އިން، ރައްކާތެރިކަމުގެ ފިޔަވަޅެއްގެ ގޮތުން ސްކޫލްތަކާއި ސަރުކާރުގެ އޮފީސްތައް ބަންދުކޮށްފައިވާ ދުވަސްވަރެއްގައި، ނެޝަނަލް ސެންޓާ ފޯ އިންފޮމޭޝަން ޓެކްނޮލޮޖީ (އެންސީއައިޓީ) ގެ ޑިވެލޮޕަރުންނަށް ގޭގައި މަސައްކަތް ކުރެވޭ ގޮތް ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލު މިއަދު ހަމަޖައްސަވައިފި އެވެ.\nއެ މިނިސްޓްރީގައި ބޭއްވި ބައްދަލުމުގެއްގައި، ގޭގައި ތިބެގެން އެންސީއައިޓީގެ ޑިވެލޮޕަރުންނަށް މަސައްކަތްކުރެވޭ ގޮތް ހަމަޖެއްސުމަށް ވި އެއްބަސްވުމުގައި ސޮއިކުރެއްވީ މިނިސްޓަރު މަލީހާއި އެންސީއައިޓީގެ ލީޑް ޑިވެލޮޕަރު އަހުމަދު ޔާސިރެވެ.\nއެ ސެންޓަރުގައި 12 ޑިވެލޮޕަރުން މިވަގުތު މަސައްކަތް ކުރެ އެވެ.\n"މިކަމަކީ އެންސީއައިޓީގެ މުވައްޒަފުން ވަރަށް ގިނަ ޒަމާންތަކެއް ވަންދެން ރިކުއެސްޓް ކުރައްވާފައިވާ ކަމެއް. އަޅުގަނޑު ދެކޭ ގޮތުގައި މިކަހަލަ ޗެލެންޖެއް އައީމައި ވަރަށް ގިނަ ހައްލުތަކެއް އެބަ ހޯދޭ،" މިނިސްޓަރު މަލީހު ވިދާޅުވި އެވެ.\nމިނިސްޓަރު ވިދާޅުވީ، ގޭގައި ތިބެގެން އެންސީއައިޓީގެ ސިސްޓަމްތައް ބޭނުންކުރެވޭނެ އުސޫލްތަކާއި ވަޒީފާ އަދާކުރެވޭނެ ސިޔާސަތުތައް މިއަދު އެކުލަވާލާފައިވާ ކަމަށެވެ. އަދި އޮފީހަށް އައިސްގެން އެ ތަނުގެ ޑިވެލޮޕަރުން ކުރަމުން އައި ހުރިހާ މަސައްކަތެއް ވެސް ގޭގައި ތިބެގެން މިހާރު ކުރެވޭނެ ގޮތް ހަމަޖައްސަވާފައިވާ ކަމަށް ވިދާޅުވި އެވެ.\nމި ބަދަލު ގެނައުމުން، މާލެ އާއި ވިލިމާލެ އަދި ހުޅުމާޅޭގައި އުޅޭ އެންސީއައިޓީގެ މުވައްޒަފުންނަށް މަސައްކަތްކުރަން ފަސޭހަވެގެން ދާނެ ކަމަށް މިނިސްޓަރު ވިދާޅުވި އެވެ. އަދި ކުރިއަށް އޮތް ތަނުގައި މި ފުރުސަރު ވީހާ ވެސް ގިނަ ބަޔަކަށް ދޭން މަސައްކަތްކުރައްވާނެ ކަމަށް ވިދާޅުވި އެވެ.\nއެންސީއައިޓީގެ ޑިވެލޮޕަރުންނަށް ގޭގައި މަސައްކަތް ކުރެވޭ ގޮތް ހަމަޖެއްސުމުގެ އެއްބަސްވުމުގައި މިއަދު ސޮއިކުރެއްވުމަށް ފަހު، ކޮމިއުނިކޭޝަން މިނިސްޓަރު މަލީހް އާއި އެންސީއައިޓީގެ ލީޑް ޑިވެލޮޕަރު އަހުމަދު ޔާސިރު ފޮޓޯއެއް ނަންގަވަނީ.---ފޮޓޯ: ކޮމިއުނިކޭޝަން މިނިސްޓްރީ\n"އަޅުގަނޑުގެ ވިސްނުން ހުރީ މުސްތަގްބަލުގައި ހަގީގަތުގައި "ވޯކް ފްރޮމް ހޯމް" ސިޔާސަތު މިހާރަށް ވުރެ ވެސް ފުޅާކުރަން މަސައްކަތްކުރަން، އެއީ ރާއްޖޭގައި ކޮންމެ ރަށެއްގައި ހުރެގެން ވެސް އަޅުގަނޑު ދެކޭ ގޮތުގައި ޓެކްނިކަލް، ހާއްސަކޮށް ސޮފްޓްވެއާ ޑިވެލޮޕަރުން، އެ ކުދިންނަށް އެ މަސައްކަތް ކުރެވޭނެ،" މިނިސްޓަރު ވިދާޅުވި އެވެ.\nކޮމިއުނިކޭޝަން މިނިސްޓަރުގެ ސްޓޭޓް މިނިސްޓަރު އަލީ ސޯލިހު ވިދާޅުވީ، ގޭގައި ތިބެގެން މަސައްކަތްކުރެވޭނެ އިންތިޒާމް ހަމަޖެއްސީ، އެ މީހުން ބޭނުންކުރަމުން އަންނަ ސިސްޓަމްތަކުގެ ރައްކާތެރިކަން ޔަގީންކުރެވުމަށް ފަހު ކަމަށެވެ. އަދި މި ގޮތަށް ގޭގައި ތިބެގެން މަސައްކަތްކުރެވޭނެ އިންތިޒާމް ހަމަޖެއްސުމުން، ސޮފްޓްވެއާ ޑިވެލޮޕަރުންނަށް ގިނަ ފަސޭހަތަކެއް ވާނެ ކަމަށް ވިދާޅުވި އެވެ.\nއެކި ބޭނުންތަކަށް ހަދާފައިވާ ސަރުކާރުގެ 30 ވަރަކަށް ސިސްޓަމް ބަލަހައްޓަނީ އެންސީއައިޓީންނެވެ. އެ މަސައްކަތަށް އެކަށީގެންވާ ވަރަށް ޑިވެލޮޕަރުން ނެތް ކަމަށާއި އެ ކަމަށް އެތަނުން އަންނަނީ އިތުރު ޑިވެލޮޕަރުން ހޯދަމުން ކަމަށް އަލީ ސޯލިހު ވިދާޅުވި އެވެ.\nއެންސީއައިޓީގެ ޑިވެލޮޕަރުންނަށް ގޭގައި މަސައްކަތް ކުރެވޭ ގޮތް ހަމަޖެއްސުމުގެ އެއްބަސްވުމުގައި މިއަދު ސޮއިކުރުމުގެ ރަސްމިއްޔާތުގައި ކޮމިއުނިކޭޝަން މިނިސްޓަރު މަލީހް އާއި އެންސީއައިޓީގެ ސީނިއާ ދެ ބޭފުޅުން.---ފޮޓޯ: ކޮމިއުނިކޭޝަން މިނިސްޓްރީ\nކޮވިޑް-19 މިދިޔަ މަހުގެ ހަތް ވަނަ ދުވަހު ރާއްޖެއިން ފެނުމުން، ސަރުކާރުން ވަނީ ރާއްޖޭގައި ސިއްހީ ނުރައްކަލުގެ ކުއްލި ހާލަތު އިއުލާނުކޮށްފަ އެވެ. ރާއްޖެއިން މިހާތަނަށް މި ބައްޔަށް ޕޮޒިޓިވްވެފައި ވަނީ 19 މީހުންނެވެ. އޭގެ ތެރެއިން ބަލިން ރަނގަޅުވެފައިވާ 13 މީހުންނަކީ ޓޫރިސްޓުންނާއި ރިސޯޓުތަކުގައި މަސައްކަތްކުރަމުން އަންނަ ބިދޭސީންނެވެ. އިޓަލީގެ އިތުރު ދެ ޓޫރިސްޓަކު، މި ބައްޔަށް ޕޮޒިޓިވްވި ކަން އެނގުނީ އަނބުރާ އިޓަލީ އަށް ދިޔަ ފަހުންނެވެ. ބާކީ ތިބި މީހުންނަކީ އިނގިރޭސި ވިލާތުން ރާއްޖެ އައި ހަތަރު ދިވެހިންނެވެ. އެ މީހުން މިހާރު ތިބީ ކަރަންޓީންގަ އެވެ.\nއިތުރު ލިޔުންތައް އެންސީއައިޓީ މިނިސްޓަރު މުހައްމަދު މަލީހް ޖަމާލް ކޮމިއުނިކޭޝަން މިނިސްޓްރީ ސިއްހީ ކުއްލި ނުރައްކަލުގެ ހާލަތު ކޮމިއުނިކޭޝަން މިނިސްޓްރީ\nކެމިކަލް ހުއްދަ އަށް އެދޭ ސިސްޓަމް އަޕްގްރޭޑް ކުރަނީ


މީގެ ފަސް އަހަރު ކުރިން ހުޅުވި ތ. ތިމަރަފުށި އެއާޕޯޓަށް، ރޭގަނޑު ދަތުރުތައް ފަށަން އައިލެންޑް އޭވިއޭޝަން (އައިއޭއެސް) އިން ނިންމައިފި އެވެ.\nJanuary 03, 2019 42\nގައުމީ އެއާލައިން "މޯލްޑިވިއަން"ގެ ދަތުރުތަކުގައި ދަތުރުވެރިންނަށް ކޮންމެވެސް ކަހަލަ ލުއި ކާނާއެއް ދޭން މަސަައްކަތް ކުރަމުން އަންނަ ކަމަށް އެ އެއާލައިން އިން ބުނެފި އެވެ.\nރާއްޖޭގެ އެތެރޭގެ ވައިގެ ދަތުރުތަކުގެ އަގު ހެޔޮކުރަން ރައީސް އިބްރާހީމް މުހައްމަދު ސޯލިހްގެ ސަރުކާރުން ވެފައިވާ ވައުދާ އެއްގޮތަށް އިއްޔެ އިއުލާން ކުރި އަގުތަކަކީ މީގެ 10 ވަރަކަށް...\nމިދިޔަ ފަސް ދުވަހުގެ ތެރޭގައި ވެލާނާ އިންޓަނޭޝަަލް އެއާޕޯޓަށް 83 ޕްރައިވެޓް ޖެޓް ޖައްސައިފި އެވެ.\nއެމްއޭސީއެލް އިން ޖެޓް ފިއުލް އަގު ހެޔޮކޮށްފި\nވެލާނާ އެއާޕޯޓުން ވިއްކާ ޖެޓް ފިއުލްގެ އަގު ހެޔޮކޮށްފި އެވެ.\nމަންތާ އެއާގެ ދެވަނަ ބޯޓު ރާއްޖެ ގެނެސްފި\nއާ ޑޮމެސްޓިކް އެއާލައިން، މަންތާ އެއާގެ ދެވަނަ މަތިންދާބޯޓު މިއަދު ހަވީރު ރާއްޖެ ގެނެސްފި އެވެ.\nވާދަވެރިކަން އޮތްނަމަ ހިދުމަތާއި އަގު ރަނގަޅުވާނެ\nއިނގިރޭސިވިލާތުން ރާއްޖެއަށް ހާއްސަ ފެއާއެތަކެއް!\nވައިގެ މަގުން ކުރާ ދަތުރުތައް އިންތިހާ އަށް ގިނަވާ ދުވަސް ވަރަށް ބަލައި، އިނގިރޭސި ވިލާތުން ރާއްޖެ އަށް ކުރާ ދަތުރުތަކަށް އެމިރޭޓްސް އެއާލައިނުން ހާއްސަ ފެއާއެއް ތައާރަފް ކޮށްފި އެވެ.\nމަންތާ އެއާގެ ފުރަތަމަ މަތިންދާބޯޓު ރާއްޖެ ގެނެސްފި\nއާ ޑޮމެސްޓިކް އެއާލައިން، މަންތާ އެއާގެ ފުރަތަމަ މަތިންދާބޯޓު މިއަދު ރާއްޖެ ގެނެސްފި އެވެ.\nއޮމާން އެއާއިން ރާއްޖެއަށް އަލުން ދަތުރުތައް ފަށައިފި\nއޮމާން އެއާއިން ރާއްޖެ އަށް ކުރަމުން އައި ދަތުރުތައް ހުއްޓާލާފައި އޮތުމަށް ފަހު އަލުން ފަށައިފި އެވެ.


PSG aai Bordeaux ge kurimathilun evvaru\nޕީއެސްޖީ އާއި ބޯޑޯ ބައްދަލުކުރި މެޗު އެއްވަރުވީ 2-2 ގެ ނަތީޖާއަކުން\nޕީއެސްޖީ އޮތީ އެއްވަނައިގައި 25 ޕޮއިންޓާއެކު\nކ. މާލެ | 29 ނޮވެންބަރ 2020 | އާދީއްތަ 12:32 | 2,244\nޕީއެސްޖީ އާއި ބޯޑޯ ބައްދަލުކުރި މެޗުގެ ތެރެއިން: މި މެޗު އެއްވަރުވީ 2-2 ން - ގެޓީ އިމޭޖާސް\nފްރެންޗް ލީގުގައި ހޮނިހިރު ދުވަހުގެރޭ އެންމެ ފަހުގެ ޗެމްޕިއަން ޕީއެސްޖީ އާއި ބޯޑޯ ބައްދަލުކުރި މެޗު އެއްވަރުވެގެން ނިމިއްޖެއެވެ.\nޕީއެސްޖީގެ ދަނޑުގައި ކުޅުނު މި މެޗު އެއްވަރުވީ 2-2 ގެ ނަތީޖާއަކުންނެވެ.\nދެ ޓީމުގެ ފަރާތުންވެސް ހަމަހަމަ ކުޅުމެއް ފެނިގެންދިޔަ މި މެޗުގެ 10 ވަނަ މިނެޓުގައި ބޯޑޯއިން ވަނީ ލީޑު ނަގާފައެވެ. މިއީ ޕީއެސްޖީގެ ޓިމޮތީ ޕެމްބެލޭ އަތުން ބައިކޮޅަށް ވަން ލަނޑެކެވެ.\nއެކަމަކު ފުރަތަމަ ހާފުގައި ޕީއެސްޖީން ވަނީ ގާތްގާތުގައި ދެ ލަނޑު ޖަހާ އެ ޓީމު ކޮޅަށް ނަތީޖާ އަނބުރާލާފައެވެ. އެގޮތުން މެޗުގެ 27 ވަނަ މިނެޓުގައި ލިބުނު ޕެނަލްޓީއަކުން ޕީއެސްޖީއަށް ނަތީޖާ އެއްވަރުކޮށްދިނީ ނޭމާއެވެ. މިއީ އޭރިއާ ތެރެއިން ނޭމާއަށް ބޯޑޯގެ އޮޓާވިއޯ ކުރި ފައުލަކަށް ރެފުރީ ދިން ޕެނަލްޓީއެކެވެ. އަދި އޭގެ މިނެޓެއް ފަހުން ޕީއެސްޖީއަށް ލީޑު ނަގައިދިނީ މޮއިސް ކީނެވެ.\nމެޗުގެ ދެވަނަ ހާފުގައި ޕީއެސްޖީގެ ފަރާތުން އާދައިގެ ކުޅުމެއް ފެނިގެންދިޔައިރު، ބޯޑޯއިން ނަތީޖާ އެއްވަރުކޮށްފައިވަނީ 60 ވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެންއެރި ޔަސީން އަދްލީއެވެ.\nމި މެޗު އެއްވަރުވި ނަމަވެސް، ޕީއެސްޖީ އޮތީ ތާވަލުގެ އެއްވަނައިގައި ކުޅުނު 12 މެޗުން ލިބުނު 25 ޕޮއިންޓާއެކުއެވެ. ދެވަނައިގައި އޮތް ލިލްއަށް 11 މެޗުން ލިބިފައިވަނީ 22 ޕޮއިންޓެވެ. އަދި ޕީއެސްޖީއާ އެއްވަރުކުރި ބޯޑޯ އޮތީ ތާވަލުގެ 11 ވަނައިގައި 12 މެޗުން 16 ޕޮއިންޓާއެކުއެވެ.


Chutty Nulibunu Dharifulhah Bahpa Dhiny Loabi Suprise Eh - Vaguthu\nޗުއްޓީ ނުލިބުނު ދަރިފުޅަށް ބައްޕަ ދިނީ ވަރަށް ލޯބި ސަޕްރައިޒްއެއް\nބައެއް ދާއިރާތަކުގައި މަސައްކަތް ކުރާ މީހުންނަނީ އާއްމުކޮށް ސަރުކާރު ބަންދު ދުވަސްތައް ބަންދު ނުވާ މީހުންނެވެ. މިސާލަކަށް ނޫސްވެރިންނާއި، ރައްޔިތުންނަށް ޚިދުމަތް ދިނުމަށް ދެންވެސް ތިބޭ، މިސާލަކަށް ކެބިން ކްރޫން ފަދަ މީހުން ހިމެނެއެވެ.\nއެމެރިކާގެ އެއަރލައިންއެއް ކަމަށްވާ ޑެލްޓާގައި މަސައްކަތް ކުރާ ކެބިން ކްރޫއެއް ކަމަށްވާ ހަލް އަށްވެސް މިފަހަރު ލިބުނު ބަންދުގައި ގެޔަކަށް ނާދެވުނެވެ. އެދުވަހު އެހެން ޤައުމަކަށް ފްލައިޓެއް އޮތުމުން އޭނާއަށް އެޖެހުނީ ގޭގައި މަޑު ނުކޮށް ދާށެވެ. ނަމަވެސް ހަލްގެ ބައްޕަ ވަނީ އޭނާއަށް ވަރަށް ހިތް ގައިމު ސަޕްރައިޒްއެއް ދީފައެވެ.\nހަލްގެ ބައްޕަ އޭނާއަށް ދިން ސަޕްރައިޒްއަކީ އޭނާއާ އެއް ފްލައިޓެއްގައި ދަތުރުނ ކުރުމެވެ. ހަލްއަށް ނުވެސް އެނގި އެ ފްލައިޓަށް އޭނާގެ ބައްޕަ އެރުމުން އޭނާއަށް ލިބުނީ ކުޑަ ޝޮކެކެވެ. މިވާހަކަތައް އޭނާވަނީ ފޭސްބުކް ޕޯސްޓެއްގައި ޝާއިރުކޮށްފައެވެ.\nއެޕޯސްޓްގައި ހަލް ބުނެފައިވަނީ ރައްޔިތުންނަށް އަބަދުވެސް ޚިދުމަތް ދޭން ބޭނުންވާ ކަމަށެވެ. އަދި މިއަދުވެސް މިކުރަނީ އެމަސައްކަތް ކަމަށާއި މަސައްކަތުގައި ބައްޕަ ބައިވެރިވުމުން ވަރަށް ހިތް ހަމަ ޖެހޭ ކަމަށެވެ.\nފްލައިޓްގެ ކެޕްޓަންވަނީ އެޕްލައިޓްގެ ކެބިން ކްރޫގެ ބައްޕަ، އެޕްލައިޓްގައި ދަތުރު ކުރަމުން ދާކަން ޢިޢުލާންކޮށްފައެވރ.


Vaccine jahaafai thibi kudhinge mauloomaathu fonuvan School thakah an'gaifi | Mihaaru\nދަރިވަރުންތަކެއް ސްކޫލެއްގެ ގޯތިތެރޭގައި މަޑުކޮށްލައިގެން: ދަރިވަރުންގެ ވެކްސިންގެ މައުލޫމާތު ފޮނުވަން ވަނީ އަންގާފައި.-- ފޮޓޯ: ނިޝާން އަލީ /މިހާރު\nވެކްސިން ޖަހާފައި ތިބި ކުދިންގެ މައުލޫމާތު ފޮނުވަން ސްކޫލުތަކަށް އަންގައިފި\n15 ޖެނުއަރީ 2020 - 18:55 20 comments\nވެކްސިން ޖަހާފައި ތިބި ކުދިންގެ މައުލޫމާތު ފޮނުވަން އެޑިއުކޭޝަން މިނިސްޓްރީން ސްކޫލުތަކަށް މިއަދު އަންގައިފި އެވެ.\nއެނގިފައިވާ ގޮތުގައި، ރާއްޖޭގެ ހުރިހާ ސްކޫލަކަށް އެ މިނިސްޓްރީން ވަނީ އެމްއެމްއާރު ނުވަތަ މީސްލްސް ވެކްސިން ދީފައި ތިބި ދަރިވަރުންނާއި ނުޖަހައި ތިބި ދަރިވަރުންގެ އަދަދު އަންނަ ހަފުތާގެ ހޯމަ ދުވަހުގެ ކުރިން ފޮނުވަން އަންގައިފަ އެވެ.\nމިގޮތަށް އެޑިއުކޭޝަން މިނިސްޓްރީން ސްކޫލްތަކަށް މި އެންގީ، ރާއްޖެ އިން މީގެ ދެ އަހަރު ކުރިން ނައްތާލާފައިވާ ހިމަބިހި މިދިޔަ ހަފުތާގައި ފެނުމާ ގުޅިގެން ރައްކާތެރިކަމުގެ ފިޔަވަޅު އަޅަމުން އަންނަ ދަނޑިވަޅެއްގަ އެވެ. ސަރުކާރުން މިހާރު ވަނީ ރާއްޖެ އިން ހިމަބިހި ފެންނަމުންދާ ކަން މިދިޔަ ހޯމަ ދުވަހު އިއުލާންކޮށް، ވެކްސިން ޖެހުމުގެ ޕްރޮގްރާމެއް ފަށައިފަ އެވެ.\nއެޑިއުކޭޝަން މިނިސްޓްރީން ސްކޫލްތަކަށް ގޫގްލް ޝީޓެއް މެއިލް ކުރުމަށް ފަހު އެދިފައި ވަނީ ވެކްސިންއާ ގުޅޭ ގޮތުން އޭގައި ހުރި މައުލޫމާތުތައް ފުރިހަމަ ކޮށްދިނުމަށެވެ. ސްކޫލުތަކަށް އެ މަައުލޫމާތުތައް ފުރިހަމަ ކުރެވޭނީ، ބެލެނިވެރިން މައުލޫމާތުތައް ހިއްސާ ކުރުމުން ކަމަށް ވާތީ، ސްކޫލުތަކުން މިހާރު ވަނީ ވެކްސިން ކާޑުގެ ކޮޕީއެއް ކްލާސް ޓީޗަރާ ހަވާލުކުރަން އެދިފަ އެވެ.\nސްކޫލަކުން ވާހަކަ ދެއްކެވި އިސް ބޭފުޅަކު ވިދާޅުވީ، އެ ސްކޫލުގެ ގްރޭޑު އެކަކަށް އަލަށް ވައްދާ ދަރިވަރުންގެ ވެކްސިންގެ މައުލޫމާތުތައް ބަލަން ފެށީ މިދިޔަ އަހަރުން ފެށިގެން ކަމަށެވެ. އޭގެ ކުރިން އެ މައުލޫމާތުތަކެއް ނުހޯދާ ކަމަށް ވިދާޅުވި އެވެ.\nއެޑިއުކޭޝަން މިނިސްޓްރީން ސްކޫލްތަކަށް ގޫގްލް ޝީޓެއް މެއިލް ކުރުމަށް ފަހު އެދިފައި ވަނީ ވެކްސިންއާ ގުޅޭ ގޮތުން އޭގައި ހުރި މައުލޫމާތުތައް ފުރިހަމަ ކޮށްދިނުމަށެވެ. ސްކޫލުތަކަށް އެ މަައުލޫމާތުތައް ފުރިހަމަ ކުރެވޭނީ، ބެލެނިވެރިން މައުލޫމާތުތައް ހިއްސާކުރުމުން ކަމަށް ވާތީ، ސްކޫލުތަކުން މިހާރު ވަނީ ވެކްސިން ކާޑުގެ ކޮޕީއެއް ކްލާސް ޓީޗަރާ ހަވާލުކުރަން އެދިފަ އެވެ.\n"ޕްރީ ސްކޫލަށް [މިހާރު] ވަދެވޭނީ ވެކްސިންގެ މައުލޫމާތު ދީގެން. އެހެންވެ ގަބޫލު ކުރެވެނީ ގްރޭޑު އެކަކަށް ވައްދާއިރު ވެސް ވެކްސިން ޖަހާފައި ކަމަށް ހުންނާނީ. މިދިޔަ އަހަރުން ފެށިގެން އަޅުގަނޑުމެން ވެސް ވެކްސިންގެ މައުލޫމާތުތައް މި ހޯދަން ފެށީ،" އޭނާ ވިދާޅުވި އެވެ.\nދަރިވަރުންގެ އެމްއެމްއާރު ނުވަތަ މީސްލްސް ވެކްސިންގެ މައުލޫމާތު ހިއްސާކުރަން އެދުނުއިރު، ވެކްސިން ނުޖަހައި ކުދިން ވައްދާ ސްކޫލެއް އައްޑޫގައި ހުންނަކަމަށް ކުޑަކުދިންގެ ޑޮކްޓަރު އަހްމަދު ފައިސަލް ވަނީ މި ހަފުތާގައި ވިދާޅުވެފަ އެވެ. އަދި އެޑިއުކޭޝަން މިނިސްޓަރު ޑރ. އައިޝަތު އަލީ ވަނީ އެކަމާ ބެހޭ މައުލޫމާތު ހިއްސާ ކުރައްވަން އެދިވަޑައިގެންފަ އެވެ.\nމިހާތަނަށް ތިން މީހަކަށް ހިމަބިހި ޖެހިފައިވާކަމަށް ސަރުކާރުން ބުނެ އެވެ. އެ ބަލި ޖެހިގެން ފުރަތަމަ ރިޕޯޓުކުރީ ތިން އަހަރުގެ ކުއްޖެކެވެ. އޭގެ ފަހުން 30 އަހަރުގެ ދިވެހި ފިރިހެނަކަށާއި އިތުރު މީހަކަށް ވެސް ވަނީ ހިމަބިހި ޖެހިފަ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ބަލިތައް ހިމަބިހި\nހިމަބިހި ވެކްސިން ޖެހުމުގެ ކެމްޕެއިން އަނެއްކާ ފަށައިފި


Shah akee aharenge dhevana bappa: Ananya\nޝާހު އާއި އޭނާގެ ދަރިފުޅު ސުހާނާ އަދި އަނަންޔާ--\nޝާހުއަކީ އަހަރެންގެ ދެވަނަ ބައްޕަ: އަނަންޔާ\nސްޓޫޑަންޓް އޮފް ދަ އިޔާ2އިން ބޮލީވުޑަށް ތައާރަފުވި އަނަންޔާ ޕާންޑޭ އާއި ބޮލީވުޑުގެ ބަތަލު ޝާހުރުކް ހާނުގެ އަންހެން ދަރިފުޅު ސުހާނާ ހާންއަކީ ވަރަށް ގާތް ދެ ރަހުމަތްތެރިންނެވެ. ދެ ފަރާތުގެ އާއިލާއާ ވެސް ދެމީހުން އެހާ ގާތެވެ.\nއުމުރުން 20 އަހަރުގެ އަނަންޔާ މިވަނީ ޝާހަކީ އޭނާގެ ދެވަނަ ބައްޕައެއް ފަދަ މީހެއް ކަމަށް ބުނެފައެވެ. ކުޑައިރު ވަރަށް ގިނައިން ޝާހުއާއެކު އުޅެފައިވާތީ ޝާހުއާއެކު އެތައް ހަނދާނެއް ހުންނަ ކަމަށް އަންނަޔާ ބުނެއެވެ.\nއަނަންޔާއަކީ ފިލްމީ ތަރި ޗަންކީ ޕާންޑޭގެ ދަރިފުޅެވެ. އެހެންވެ ފިލްމީ އާއިލާތަކާއި ގާތް ގުޅުމެއް އޮތް ނަމަވެސް އޭނާ އެންމެ ގާތީ ސުހާނާގެ އިތުރުން ސަންޖޭ ކަޕޫރުގެ ދަރި ސަނާޔާ އާއެވެ. ސުހާނާ ބޮލީވުޑަށް ނުކުންނަން އުޅޭ ކަމުގެ އަޑުތައް ގަދަވެފައިވާއިރު ސަނާޔާ މިވަނީ މިހާރު ބޮލީވުޑުގައި މަސައްކަތް ކުރަން ފަށާފައެވެ. އެކަމަކު އޭނާގެ ޝައުގުވެރިކަން ހުރީ ފިލްމުތަކުގައި އެކްޓުކުރުމަކަށް ނޫނެވެ. ފިލްމު އުފެއްދުމުގައި ހަރަކާތްތެރިވާށެވެ. އެގޮތުން މިހާރު އޭނާ އަންނަނީ ކާގިލް ހަނގުރާމަ ހިނގާދިޔަ ދުވަސްވަރު އިންޑިއަން އެއާ ފޯސްގައި މަސައްކަތްކުރަމުން އައި ހަމައެކަނި އަންހެން ޕައިލެޓް ގުންޖަން ސަކްސޭނާގެ ހަޔާތަށް ނެރޭ ފިލްމުގައި އެސިސްޓެންޓު ޕްރޮޑިއުސަރެއްގެ ގޮތުގައި މަަސައްކަތް ކުރަމުންނެވެ.\nއެހެންކަމުން ސުހާނާ ބޮލީވުޑަށް ނިކުތުމާއެކު ތިން އެކުވެރިންގެ މެދުގައި ވާދަވެރިކަން ގަދަވާނެ ކަމަށް ބެލެވެއެވެ.\nފުރަތަމަ ފިލްމުގެ ކާމިޔާބަށް ފަހު އަނަންޔާ މިހާރު އަންނަނީ އޭނާގެ ދެވަނަ ފިލްމުގެ މަސައްކަތް ކުރަމުންނެވެ. އެއީ "ޕައްތީ ޕަތްނީ އޯރު ވޯ" އެވެ. އެފިލްމުގައި އަނަންޔާގެ އިތުރުން ކާތިކް އާރިޔަން އާއި ބޫމީ ފެޑްނެކާރު ފެނިގެންދާނެއެވެ.\nމުނިފޫހިފިލުވުން އަނަންޔާ ޕާންޑޭ ޝާހުރުކް ހާން


އިދިކޮޅު މެމްބަރުން މަޖިލީސް ރައީސްއަށް: "އަޑު އެހުމުގެ ކެތްތެރިކަން ގެންގުޅުއްވާ" | | Sangu News\nއިދިކޮޅު މެމްބަރުން މަޖިލީސް ރައީސްއަށް: "އަޑު އެހުމުގެ ކެތްތެރިކަން ގެންގުޅުއްވާ"\n22 އޮކްޓޯބަރ 2019 - 12:08\nއިދިކޮޅު މެމްބަރުންގެ ފާޑުކިޔުން ސަރުކާރަށް: ފޮޓޯ- ސަންގު\nމި ސަރުކާރުން އަބަދުވެސް އުޅެނީ ކޮންމެވެސް މީހެއްގެ ކިބައިން ސަލާމަތް ނުވެގެން ކަމަށް ބުނެ އިދިކޮޅު ކޮންގްރެސް ކޯލިޝަން ޕާޓީގެ މެމްބަރުން ރައީސް ނަޝީދަށް އަމާޒުކޮށް ފާޑުވިދާޅުވެއްޖެއެވެ.\nބޮޑެތި ވައުދުތަކަކާ އެކު ވެރިކަމާ ހަވާލުވި ސަރުކާރުގެ ހިންގުމާއި ޚިދުމަތް ދިނުން މާބޮޑަށް ލަސް ވެފައިވާކަމަށް ބުނެ މަޖިލީހުގެ ތެރެގައި އިދިކޮޅު މެމްބަރުން ވަނީ ސަރުކާރަށް ފަޑުވިދާޅުވެފައެވެ. މަޖިލީހުގެ ޖަލްސާގައި ވާހަކަ ދައްކަވަމުން، މަހިބަދޫ ދާއިރާގެ މެމްބަރު އަހުމަދު ތޯރިގު ވިދާޅުވީ ސަރުކާރު ފެށުނުތާ މާ ގިނަ ދުވަހެއް ނުވަނީސް އަޅައިގަތީ ނޮވެމްބަރު3ގެ ޙާއިން ހާޖަރާގޭ ލުތްފީއާއި ކަމަށެވެ. ލުތްފީގެ މައްސަލައިިން އަތް ދޮވެ ސާފުކޮށްލުމަށްފަހު ރަނގަޅަށް ހަމަޖެހި ނުލެވެނީސް އަޅައިގަތީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ ރިޕޯޓު ލިޔުނު ޝަހިންދާ އިސްމާއިލް އާއި ކަމަށެވެ. އަދި މަޖިލީހުގެ ރައީސް، ރައީސް މުހައްމަދު ނަޝީދަށްވެސް ޝަހިންދާ "ބަރާބަރު" ކަމަށް ނުބުނެވެސް ނުހުރެވެނީ ކަމަށެވެ.\nތޯރިގް ވިދާޅުވީ ސަރުކާރުގެ ތެރޭގައި ރަނގަޅު އެއް ކަމެއް ވެސް ނުހިނގަނީ ކަމަށެވެ. 65 މެމްބަރުންގެ ބޮޑު އަގުލަބިއްޔަތަކާއި އެކު ރައްޔިތުންގެ މަޖިލީހަށް އިންތިހާބު ވުމަށްފަހު ވެސް ގަރާރު ހުށަހެޅުން ނޫން ކަމެއް ނުވާ ކަމަށެވެ. ގަރާރަކަށްފަހު ގަރާރެއް ހުށަހަޅަމުން މަޖިލީހުގެ ތެރޭގައި ބޭނުންހާ ވާހަކައެއް ދައްކަމުންގެންދާއިރު، އިދިކޮޅު މެމްބަރަކު ވާހަކަ ދައްކަވަން ފެށުމާއި އެކު ނިޒާމީ މައްސަލަ ނަންގަވާ ހުރަސް އަޅުއްވަމުން ގެންދަވާކަމަށް ވެސް ތޯރިގް ވިދާޅުވިއެވެ.\nއެހެން އެދިމާވަނީ، އަޑުއެހުމުގެ ކެތްތެރިކަން ނެތުމުގެ ސަބަބުންކަން ފާހަގަކުރައްވާ ތޯރިގް ވަނީ އޭނާ ދައްކަވާ ވާހަކަތައް ވެސް ކަނުލާ އަޑުއެހުމަށް ވިދާޅުވެފައެވެ. އެއާއި ވިދިގެން އަނެއްކާވެސް ތޯރިގް ވަނީ އަނެއްކާވެސް "މި ސަރުކާރުން ލުތުފީ އަކާއި އަޅައިގަނެގެން އުޅުމަށްފަހު މިހާރު އުޅެނީ ޝަހިންދާއާއި އަޅައިގެން ނެއްޓެން ނޭނގިގެން" ކަމަށެވެ.\nތޯރިގުގެ ވާހަކައަށްފަހު ފަހު މާވަށު ދާއިރާގެ މެންބަރު މުހައްމަދު ސައީދު ވާހަކަދައްކަވަން ފައްޓަވާ އެންމެ ފުރަތަމަ ވެސް މިދާޅުވީ މި ސަރުކާރުން ރާއްޖޭގެ އިގްތިސޯދު ފުނޑާލާފައިވާ ކަމަށެވެ. ރައްޖޭގެ ފަތުރުވެރިކަން ވެސް ފުނޑާލުމަށް ބަޔަކު މަސައްކަތް ކުރަމުންދާކަމަށް ވެސް ސައީދު ވަނީ ވިދާޅުވެފައެވެ. މިނިމަމް ވޭޖާއި ވަޒީފާގެ ވާހަކަތައް ދައްކާއިރު ރައީސް އޮފީހުގެ ތެރޭގައި ހުތުބާއަށް "ހޮޓްބާ" ޖެހި މީހުންވެސް އެބަތިއްބެވި ކަމަށެވެ. އެހެން ކަމުން އެއީ ރައީސް އޮފީހުގައި ތިބެންޖެހޭ ބޭފުޅެއްކަމަށް ސައީދު ވިދާޅުވިއެވެ.\nސައީދު ވާހަކަ ދައްކަވަމުން ގެންދެވިއިރު އިގްތިސޯދު ފުނޑިފައިވާކަމަށް ވިދާޅުވުމުން، ރައީސް ނަޝީދު ވަނީ ސައީދުގެ ވާހަކަ ހުއްޓުވާ "އިގްތިސޯދު ފުނޑިފައިވާކަމަށް" މިހާރު ހަތް ފަހަރު ވިދާޅުވެއްޖެ ކަމަށެވެ. އެއާއި އެކު ސައީދު ވަނީ އަދި އެއްފަހަރު ގުނާލުމަށް ވިދާޅުވެ ތިން ފަހަރު "އިގްތިސޯދު ފުނޑިފައިވާކަމަށް" ވިދާޅުވުމަށްފަހު "މިޙާރު ދިހައެއް ހަމަވެއްޖެ" ކަމަށް ވިދާޅުވެފައެވެ.\nފެލިދޫ ދައިރާގެ މެމްބަރު ފަޒުލްއަށް ދެއްވި ފުރުސަތުގައި ވާހަކަ ދައްކަވަން ފެށުމުންވެސް އެމްޑީޕީ މެމްބަރުން އަޑުގަދަ ކުރިއެވެ. އެއާއި އެކު ފަޒުލް ވަނީ އެއްވެސް ބޭފުޅަކަށް ދައްކާ ވާހަކައެއް ހަޖަމެއް ނުވާކަމަށް ވިދާޅުވެފައެވެ. އަދި ގަލޮޅު އުތުުރު ދާއިރާގެ މެމްބަރު އީވާއަށް ވެސް އަމާޒުކޮށް ފަޒުލް ވަނީ "ވާހަކަ ނުދައްކާ" ހުރުމަށް ވިދާޅުވެފައެވެ.\nމަޖިލީސް ތެރެއަށް ހޯމަ ދުވަހު ވަރަށް ބޮޑަށް ހޫނުވެގެން ދިޔައިރު އިދިކޮޅު މެމްބަރުން ވަނީ ރައީސް ނަޝީދު މެމްބަރުންގެ ބަހުސްތަކުގައި ބައިވެރިވާކަމަށް ވިދާޅުވެފައެވެ. އަދި ނިޒާމީ ވާހަކައަށް ހުރަސްއެޅުމުގެ ނިޔަތުގައި ނިޒާމީ މައްސަލައެއް ނެގުމާއި އެކު އެ ފުރުސަތު ދޭކަމަށް ވަނީ ބުނެފައެވެ.


ދިވެހި - Sorah Al-Fajr ( The Dawn )\nNoble Quran » ދިވެހި » Sorah Al-Fajr ( The Dawn )\nSorah Al-Fajr ( The Dawn ) - Verses Number 30\nوَالْفَجْرِ ( 1 )\nوَلَيَالٍ عَشْرٍ (2)\nއަދި ދިހަ ރޭ ގަންދެއްވަމެވެ.\nوَالشَّفْعِ وَالْوَتْرِ (3)\nއަދި ހިރިތަކެއްޗާއި، އޮނަހިރި ތަކެތި ގަންދެއްވަމެވެ.\nوَاللَّيْلِ إِذَا يَسْرِ (4)\nއަދި ރޭގަނޑު ވޭތުވެދާހިނދު، ރޭގަނޑު ގަންދެއްވަމެވެ.\nهَلْ فِي ذَٰلِكَ قَسَمٌ لِّذِي حِجْرٍ (5)\nބުއްދީގެ ވެރިޔަކަށް އެކަންކަމުގައި (ފުދޭވަރުގެ) ހުވަޔެއް ވާކަން ކަށަވަރެވެ.\nأَلَمْ تَرَ كَيْفَ فَعَلَ رَبُّكَ بِعَادٍ (6)\nކަލޭގެފާނުގެ ވެރިރަސްކަލާނގެ، عاد ބާގައިމީހުންނާމެދު ކަންތައް ކުރެއްވިގޮތް ކަލޭގެފާނަށް އެނގިވަޑައިނުގަންނަވާތޯއެވެ؟\nإِرَمَ ذَاتِ الْعِمَادِ (7)\nއެއީ ތަނބުތަކުގެ ވެރި، إرم އެވެ ކިއުނު ރަށުގެ أهل ވެރިންނެވެ.\nالَّتِي لَمْ يُخْلَقْ مِثْلُهَا فِي الْبِلَادِ ( 8 )\nއެ ބިނާތަކަކީ، ރަށްތަކުގައި އެފަދަ ބިނާތަކެއް ހެދިފައި ނުވާފަދަ ބިނާތަކެކެވެ.\nوَثَمُودَ الَّذِينَ جَابُوا الصَّخْرَ بِالْوَادِ (9)\nއަދި ثمود ބާގައިމީހުންނާ މެދުގައިވެސްމެއެވެ. އެއުރެންނީ، ވާދީގައި ހިލަކަނޑައި، ގެދޮރު އަޅައި އުޅުނު މީހުންނެވެ.\nوَفِرْعَوْنَ ذِي الْأَوْتَادِ ( 10 )\nއަދި لشكر ތަކުގެ ވެރި فرعون އާ މެދުގައިވެސްމެއެވެ.\nالَّذِينَ طَغَوْا فِي الْبِلَادِ ( 11 )\nއެއުރެންނީ، ރަށްތަކުގައި އަނިޔާވެރިކަމުގައި ހައްދުފަހަނަޅައިފައިވާ މީހުންނެވެ.\nفَأَكْثَرُوا فِيهَا الْفَسَادَ ( 12 )\nފަހެ، އެއުރެން އެ ރަށްތަކުގައި ފަސާދަވެރިކަން ގިނަކުޅައޫއެވެ.\nفَصَبَّ عَلَيْهِمْ رَبُّكَ سَوْطَ عَذَابٍ ( 13 )\nފަހެ، ކަލޭގެފާނުގެ ވެރިރަސްކަލާނގެ އެއުރެންގެ މައްޗަށް عذاب ގެ ބާވަތްތައް އޮއްސެވިއެވެ.\nإِنَّ رَبَّكَ لَبِالْمِرْصَادِ ( 14 )\nހަމަކަށަވަރުން، ކަލޭގެފާނުގެ ވެރިރަސްކަލާނގެ (އެއުރެން ކުރާ ކަންތައް) ބެއްލެވުމުގައި ވޮޑިގެންވާކަން ކަށަވަރެވެ.\nفَأَمَّا الْإِنسَانُ إِذَا مَا ابْتَلَاهُ رَبُّهُ فَأَكْرَمَهُ وَنَعَّمَهُ فَيَقُولُ رَبِّي أَكْرَمَنِ ( 15 )\nފަހެ، އިންސާނާ ދަންނާށެވެ! އޭނާގެ ވެރިރަސްކަލާނގެ، އޭނާ امتحان ކުރައްވައި، އަދި އޭނާ މާތްކުރައްވައި، އަދި އޭނާޔަށް نعمة ދެއްވައިފިހިނދު، ފަހެ، އޭނާ ބުނެތެވެ. ތިމަންގެ ވެރިރަސްކަލާނގެ ތިމަން މާތްކުރައްވައިފިއެވެ.\nوَأَمَّا إِذَا مَا ابْتَلَاهُ فَقَدَرَ عَلَيْهِ رِزْقَهُ فَيَقُولُ رَبِّي أَهَانَنِ ( 16 )\nއަދި ދަންނާށެވެ! އެކަލާނގެ، އެ އިންސާނާ امتحان ކުރައްވައި، އަދި އޭނާގެ رزق ދަތިކުރައްވައިފިހިނދު، ފަހެ، އޭނާ ބުނެތެވެ. ތިމަންގެ ވެރިރަސްކަލާނގެ، ތިމަން ނިކަމެތިކުރައްވައިފިއެވެ.\nكَلَّا ۖ بَل لَّا تُكْرِمُونَ الْيَتِيمَ ( 17 )\nހަމަހިލާ އެހެންނަކުން ނުވާނެއެވެ. އަދި ކިއެއްތަ! ތިޔަބައިމީހުން ޔަތީމުންނަށް މާތްކޮށެއް ނުހިތަމުއެވެ.\nوَلَا تَحَاضُّونَ عَلَىٰ طَعَامِ الْمِسْكِينِ ( 18 )\nއަދި ތިޔަބައިމީހުން މިސްކީނުންނަށް ކާންދިނުމުގެ މައްޗަށް އެކަކު އަނެކަކަށް ބާރުއަޅައެއް ނޫޅެމުއެވެ.\nوَتَأْكُلُونَ التُّرَاثَ أَكْلًا لَّمًّا ( 19 )\nއަދި (حرام އެއް حلال އެއް ނުބަލައި) ތިޔަބައިމީހުން، ވާރުތަ މުދާ ގިނަގިނައިން ކައިއުޅެމުއެވެ.\nوَتُحِبُّونَ الْمَالَ حُبًّا جَمًّا ( 20 )\nއަދި ތިޔަބައިމީހުން ގަދަވެގެންވާ ލޯތްބަކުން، މުދަލަށް ލޯބިކުރަމުއެވެ.\nكَلَّا إِذَا دُكَّتِ الْأَرْضُ دَكًّا دَكًّا ( 21 )\nހަމަހިލާ އެހެންނަކުން ނުވާނެއެވެ. ފުނޑުފުނޑުވެ، ބިންގަނޑު ކުނޑިކުނޑިވެގެން ދާހިނދެވެ.\nوَجَاءَ رَبُّكَ وَالْمَلَكُ صَفًّا صَفًّا ( 22 )\nއަދި ކަލޭގެފާނުގެ ވެރިރަސްކަލާނގެ އަމުރުފުޅު އެހިނދު އަންނާނެތެވެ. އަދި ملائكة ން ސަފުސަފަށް ވަޑައިގަންނަވާނެތެވެ.\nوَجِيءَ يَوْمَئِذٍ بِجَهَنَّمَ ۚ يَوْمَئِذٍ يَتَذَكَّرُ الْإِنسَانُ وَأَنَّىٰ لَهُ الذِّكْرَىٰ ( 23 )\nއަދި އެދުވަހުން ނަރަކަ ގެންނަވާނެތެވެ. އެދުވަހުން އިންސާނާ ހަނދުމަކުރާނެތެވެ. އެ ހަނދާންކުރުމުން އޭނާޔަށް ފައިދާއެއްކުރާނީ ކޮންފަދައަކުން ހެއްޔެވެ؟\nيَقُولُ يَا لَيْتَنِي قَدَّمْتُ لِحَيَاتِي ( 24 )\nއެދުވަހުން އޭނާ ބުނާނެތެވެ. އޭ ސަހަރޯއެވެ! ތިމަންގެ آخرة ގެ حياة އަށްޓަކައި (ހެޔޮ) عمل އެއް އިސްކުޅަނަމަ، ކިހާރަނގަޅުވީސް ހެއްޔެވެ؟\nفَيَوْمَئِذٍ لَّا يُعَذِّبُ عَذَابَهُ أَحَدٌ ( 25 )\nފަހެ، އެދުވަހުން އެކަލާނގެ އޭނާޔަށް ދެއްވާފަދަ عذاب އެއް އެހެން އެކަކަށްވެސް ނުދެވޭނެތެވެ.\nوَلَا يُوثِقُ وَثَاقَهُ أَحَدٌ ( 26 )\nއަދި އެކަލާނގެ، އޭނާ ހައްޔަރުކުރައްވާ ފަދައިން، އެހެން އެކަކަށްވެސް ހައްޔަރެއް ނުކުރެވޭނެތެވެ.\nيَا أَيَّتُهَا النَّفْسُ الْمُطْمَئِنَّةُ ( 27 )\nއޭ ހިތްހަމަޖެހިގެންވާ ފުރާނަޔާއެވެ!\nارْجِعِي إِلَىٰ رَبِّكِ رَاضِيَةً مَّرْضِيَّةً ( 28 )\nރުހިގެންހުރެ، ރުހުން ލިބިގެންވާ حال، ތިބާގެ ވެރިރަސްކަލާނގެ حضرة އަށް އެނބުރިދާށެވެ!\nفَادْخُلِي فِي عِبَادِي ( 29 )\nފަހެ، ތިމަންރަސްކަލާނގެ އަޅުންގެ ތެރެޔަށް ވަންނާށެވެ!\nوَادْخُلِي جَنَّتِي ( 30 )\nއަދި ތިމަންރަސްކަލާނގެ ސުވަރުގެޔަށް ވަންނާށެވެ!


ވެރިކަން ވައްޓައެއް ނުލެވޭނެ، ބަރުލަމާނީއެއްވެސް ނުގެނެވޭނެ: ގާސިމް | | Sangu News\nވެރިކަން ވައްޓައެއް ނުލެވޭނެ، ބަރުލަމާނީއެއްވެސް ނުގެނެވޭނެ: ގާސިމް\n25 ސެޕްޓެމްބަރ 2019 - 02:56\n25 ސެޕްޓެމްބަރ 2019\nޖަލްސާގެ ތެރެއިން -- ސަން ފޮޓޯ\nރައީސް އިބްރާހިމްގެ މުހައްމަދު ސޯލިހްގެ ސަރުކާރު ވައްޓައި ނުލެވޭނެ ކަމަށާއި އަދި ރާއްޖެއަށް ބަރުލަމާނީ ނިޒާމްވެސް ނުގެނެވޭނެ ކަމަށް ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް މިހެން ވިދާޅުވީ، އެމަނިކުފާނުގެ ޕާޓީއަށް މެންބަރުންތަކެއް ސޮއި ކުރަން ރޭ ބޭއްވި ރަސްމިއްޔާތެއްގައި ވާހަކަފުޅު ދައްކަވަމުންނެވެ.\nގާސިމް ރޭ ވެސް ވަނީ، ސަރުކާރުގެ ކޯލިޝަންގެ މައި ޕާޓީ، އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ފާޑުވިދާޅުވެ ވާހަކަ ދައްކަވާފައެވެ.\n'...އެއްގޮތަކަށް ވެސް އަޅުގަނޑުމެން މިތިބީކީ އެގޮތަށް ރައްޔިތުން ހޮވާފައި ހުރި މީހަކު ދުއްވާލާފައި އަނެއްކާ އޭނާގެ ބޯމައްޗަށް އަރާ ފިތާލާކަށެއް ނޫނޭ. އަޅުގަނޑުމެން އެ މަސައްކަތެއް ނުކުރާނަން. އާދެ، ސަރުކާރު ވައްޓައެއް ވެސް ނުލެވޭނެ އިރާދަކުރެއްވިއްޔާ، އަދި ސަރުކާރު ބަދުނާމު ކުރަން ކިތަންމެ ވާހަކައެއް ދެއްކިޔަސް އެކަމެއް ވެސް ވައިގައި ހިފައިގެން އެކަންތައްތައް ކުރެވޭ ހިސާބަކަށް ނުދާނެ.'' ގާސިމް ވިދާޅުވިއެވެ.\nޤާސިމް އިބްރާހިމް ވިދާޅުވީ، ސަރުކާރުން ކަންކަން ނުކުރެވޭކަމަށް ވިދާޅުވެ ވާހަކަ ދައްކަވާއިރު، މިސަރުކާރަށް މިވީ މުއްދަތުގައި ގިނަ މަސައްކަތްތަކެއްކޮށް އެއްބަސްވުންތައް ހެދިފައިވާ ކަމަށެވެ. އަދި ބޮޑެތި މަޝްރޫއުތައް ހިނގައިގަތުމަށް ވަގުތުވެސް ބޭނުންވާނެ ކަމަށެވެ.\nގާސިމް ވިދާޅުވީ ރިޔާސީ ނިޒާމެއް ރައްޔިތުން އިހްތިޔާރުކުރީ މާޒީގައި ކަންކަން ހިނގާފައި ހުރި ގޮތް ދެނެގަނެގެން ކަމަށެވެ. ރިޔާސީ ނިޒާމެއް ރައްޔިތުންގެ ވޯޓުން ކަނޑައަޅާފައި އޮއްވައި، އެކި ބާރުތަކުން ރައީސުލްޖުމްހޫރިއްޔާ ތާށިކޮށްލާ ހިސާބަށްދާ ކަމަށް ވެސް ގާސިމް ވިދާޅުވިއެވެ.\nގާސިމް ވިދާޅުވީ، މި ސަރުކާރުން ކަންތައްތައް ނުކުރެވޭ ކަމަށް ބުނެ ބައެއް ފަރާތްތަކުން ސަރުކާރަށް ދަތިކުރަމުންދާ ކަމަށާއި ނަމަވެސް ޖުމްހޫރީ ޕާޓީން އެ ފުރުސަތު ނުދެއްވާނެ ކަމަށެވެ.\nގާސިމް ވިދާޅުވީ ރައީސް ސޯލިހުގެ ސަރުކާރު ފެންނަނީ ގާނޫނީ އިމުގެ ތެރެއިން މަސައްކަތް ކުރަމުންދާ މަންޒަރު ކަމަށާ އެހެންކަމުން ސަރުކާރަށް އެ ޕާޓީގެ ފުރިހަމަ ތާއީދު އެބައޮތް ކަމަށެވެ.\nޖޭޕީއަކީ ސަރުކާރުގެ ތެރޭގައި އޮތް ޕާޓީއެއްކަން ފާހަގަ ކުރައްވާ ވިދާޅުވީ މަޖިލީސްތެރޭގައި ވަކިން މަސައްކަތް ކުރި ނަމަވެސް ސަރުކާރުން އެދޭ ކަމެއްގައި ފުރިހަމަ އެހީތެރިކަން ދޭނެ ކަމަށެވެ.\n"ބަޔަކު ކޮންމެ ވާހަކައެއް ދެއްކިޔަސް އަޅުގަނޑުމެން މިއުޅެނީ ސަރުކާރު ވައްޓާލައި، އިބްރާހިމް މުހައްމަދު ސޯލިހަށް ލޮޓިދީ، ލަނޑު ދޭކަށް ނޫން،" ގާސިމް ވިދާޅުވިއެވެ.\nގާސިމް ވިދާޅުވީ، މަޖިލިސް ތެރެއިން ބައެއް ބޭފުޅުން ސަލާމަތީ ބާރުތަކަށް ފާޑު ވިދާޅުވެ، އެ މުއައްސަސާތަކުގެ އަގު ވައްޓާލަމުންދާ ކަމަށެވެ.\nޖޭޕީއަކީ ވެސް ވަކި ސިޔާސަތުތަކަކަށް ތަބާވާ ޕާޓީއެއް ކަމަށާ އެހެންކަމުން ވަކި މީހެއްގެ މަސްލަހަތުގައި ނުވަތަ ވަކި ގައުމަކަށް އެކަނި ފައިދާއަށް ކުރާ ކަންކަމާ ދެކޮޅަށް އެ ޕާޓީން ވާހަކަ ދައްކާނެ ކަމަށް ގާސިމް ވިދާޅުވިއެވެ.\nޤާސިމް އިބުރާހިމް ވިދާޅުވީ، ޖޭޕީން މަސައްކަތް ކުރަނީ އެޕާޓީގެ މެމްބަރޝިޕް ކުރިއަށް އޮތް ދެއަހަރެއްހާ ދުވަހުގެ ތެރޭގައި 30 ހާހަަށް އިތުރު ކުރުމަށް ކަމަށެވެ. މީގެ އިތުރުން، އަންނަ އަހަރުގެ ޖެނުއަރީ މަހާއި ހަމައަށް ރާއްޖޭގެ އިދާރީ ކޮންމެ ދާއިރާއެއްގަި ޕާޓީގެ ރައީސުންނާއި ނައިބު ރައީސުން ބޭތިއްބުމަށްވެސް އަމާޒު ހިފާފައިވާ ކަމަށެވެ.\nގާސިމް ވިދާޅުވީ ދައްކަވާ ވާހަކައާ ދިމާ އިދިކޮޅަށް ބައެއް ބޭފުޅުން އަމަލު ކުރެއްވި ނަމަވެސް އެގޮތަށް އެމަނިކުފާނު އަމަލު ނުކުރައްވާނެ ކަމަށެވެ. އަދި ރައީސް ނަޝީދަށް އިޝާރާތް ކުރައްވާ ވިދާޅުވީ އެމަނިކުފާނަކީ ގައުމުގެ ރައީސްކަން ބޭނުންފުޅު ނުވާކަމަށާ މަޖިލީހުގެ ރައީސްކަން ވެސް ހޯއްދަވަން ނޫޅުއްވާ ކަމަށް ވިދާޅުވި ބޭފުޅެއް ކަމަށެވެ.\n"އަޅުގަނޑު އެކަމާ ދެބަހެއް ނުވަން. އަޅުގަނޑު ބޭނުން ކަންތައްތަކެއް. އެހެން ނަމަވެސް ނުހައްގު ގޮތުގައި، ނަހަމަ ގޮތުގައި، ދޭތެރެ ޖައްސައިގެން މާތްވެެގެންވާ އިސްލާމް ދީނުގައި ދޭތެރެ ޖެއްސުން އެއީ ކިހާވަރެއްގެ ކަމެއް ކަން އަޅުގަނޑަށް ސާފުކޮށް އެނގޭ،" ގާސިމް ވިދާޅުވިއެވެ.\nއެމަނިކުފާން ވިދާޅުވީ އެޕާޓީގެ ޚާއްސަ ކޮންގްރެސްއެއް ބާއްވާނެ ކަމަށާއި، ޕާޓީގެ ހުރިހާ މަޤާމުތަކަށް ކުރިމަތިލުމަށް ހުޅުވާލައި، ޖޭޕީއަށް ބޮޑެތި ބަދަލުތަކެއްވެސް ގެނެވޭނެ ކަމުގައި ޤާސިމް ވަނީ ވިދާޅުވެފައެވެ.\nރޭގެ ޖަލްސާގައި އިދިކޮޅު ޕީޕީއެމްގައި ކުރިން މަސައްކަތް ކުރެއްވި ބައެއް މެމްބަރުންނާއި، ބައެއް ޒުވާނުން ވަނީ ޖުމްހޫރީ ޕާޓީއަށް ސޮއި ކޮށްފައެވެ.\nގާސިމް އުޅުއްވަނީ ރައީސް ސޯލިހު އާއި ރައީސް ނަޝީދުއާ ދެމެދު ދޭތެރެ ޖައްސައިގެން ސަރުކާރުން ކަންތައްތަކެއް ހޯއްދަވަން ކަމަށް އެމްޑީޕީގެ މެމްބަރުން ވިދާޅުވަމުން ގެންދަވާތީވެ އެއަށް ރައްދު ދެއްވާ ގާސިމް ވިދާޅުވީ، ސަރުކާރުގެ ތެރެއިން ވަކި ކަމެއް ބޭނުންނުވާ މީހަކު ނުހުންނާނެ ކަމަށާއި، އެހެން ނަމަވެސް ނަހަމަ ގޮތުގައި ކަންތައްތަކެއް ކުރަން ބޭނުންނުވާ ކަމަށެވެ.\nގާސިމް ވަނީ މީގެ ކުރިންވެސް އެ ޕާޓީއަށް މެމްބަރުން ސޮއި ކުރުމަށް ބޭއްވި ޖަލްސާތަކުގައި ނަޝީދަށް ވަރަށް ބޮޑަށް ފާޑު ވިދާޅުވެ ވާހަކަފުޅު ދައްކަވާފައެވެ. ޖޭޕީއަށް ވަނީ ދާދި ފަހުން ވަނީ ޕްރޮގްރެސިވް ކޯލިޝަންގައި ހިމެނޭ ގިނަ މެމްބަރުންތަކެއް ސޮއި ކުރައްވާފައެވެ.


1000 Ahvure Gina Meehun Joorimanaa Kohgen Dhaulathah Million Rufiya! - Vaguthu\n22 ގަޑިއިރު ކުރިން ( ޖޫން 10, 2021 )\nކޮވިޑް-19 އިން ރައްކާތެރިވުމަށް އަޅާފައިވާ އުސޫލުތަކާއި ހިލާފުވެގެން މާލެ ސަރަހައްދުން ވޭތުވެދިޔަ 24 ގަޑިއިރު ތެރޭގައި 1،018 އަށްވުރެ ޖޫރިމަނާ ކޮށްފިއެވެ.\nހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މަބްރޫކު އަޒީޒު ވިދާޅުވީ، ފާއިތުވި 24 ގަޑިއިރު ތެރޭގައި މާސްކު ނާޅައިގެން 253 މީހަކު ޖޫރިމަނާ ކޮށްފައިވާއިރު، ކާފިއު ވަގުތުގައި ހުއްދަނެތި ބޭރުގައި އުޅުމުގެ ސަބަބުން 615 މީހަކު ވަނީ ޖޫރިމަނާ ކޮށްފައެވެ. އަދި އެ ވަގުތުތަކުގައި ވެހިކަލް ދުއްވައިގެން 150 މީހަކު ވެސް ޖޫރިމަނާ ކޮށްފައިވާ ކަމަށް މަބްރޫކު ވިދާޅުވިއެވެ.\nމާސްކު ނާޅާ އުޅޭ މީހުންނާއި ކާފިއު ގަޑީގައި ބޭރުގައި އުޅޭ މީހުންނަށް އަޅާ ފިޔަވަޅަކީ ޖޫރިމަނާ ކުރުމެވެ. ފުރަތަމަ ފަހަރު ނަމަ ޖޫރިމަނާ ކުރަނީ 1،000 ރުފިޔާ އިންނެވެ.\nއެހެން ކަމުން އިއްޔެ އެކަނި އެފަރާތްތަކުން ޖޫރިމަނާ ކޮށްގެން ދައުލަތަށް މިލިއަން ރުފިޔާ ލިބޭނެއެވެ.\nމީގެ އިތުރުން މި ބައްދަލުވުމުގައި މަބްރޫކު ވިދާޅުވީ، އެޗްޕީއޭއިން އަޅާފައިވާ އުސޫލުތަކާއި އެއްގޮތަށް ފިހާރަތަކާއި، ކެފޭތަކާއި ޖިމްތައް އަމަލު ކުރަމުންދޭތޯ ބެލުމަށް ކުރެވުނު މާސް އިންސްޕެކްޝަންގެ ތެރެއިން ޖުމްލަ 81 ތަނެއް އިންސްޕެކްޓް ކޮށްފައިވާ ކަމަށެވެ.\nއޭގެ ތެރެއިން 80 ތަނެއް އުސޫލުތަކާއި އެއްގޮތަށް ހިންގަމުން ދިޔައިރު، އުސޫލުތަކާ ހިލާފުވި އެއް ފިހާރައަކަށް ނަސޭހަތްތެރި ވެފައިވާ ކަމަށް މަބްރޫކު ވިދާޅުވިއެވެ.\nޖޫން 10, 2021 17:10\nމަރުހަބާ ރައްޔަތުން ފެލާ ސަރުކާރަށް.\nޖޫން 10, 2021 17:11\nރައްޔިތުންގެ ކިޑްނީވެސް ޖަހައިގަނެގެން މި ބައިގަނޑު ވިއްކާނެ މިވަރުން ދަންޏާ.. ލޮކްޑައުންކޮށްގެންވެސް ބަލާވެރިކަން ޖައްސަނީ\nޖޫން 10, 2021 17:12\nތި ލާތިތައް ފޮނުވާލާ ޝާހިދު ގޮނޑި ކާމިޔާބު ކުރުމުގެ އުފާ ފާޅު ކުރަން ޕާޓީ ބާއްވަން .\nޖޫން 10, 2021 17:13\nމިއީ މާލީހާލަތު ރަނގަޅު ކުރުމަށް ބޭނުންކުރާ މޮޅު އުކުޅެކެވެ.މިއީ މާލީ ވަޒީރުއަށް ލަފާދިނުމަށް ބޭރުގެ ތަޖުރިބާ ކާރުން ގެނައުމުން ދައުލަތަށް ލިބޭފައިދާއެވެ.މިއިން އޭނާ ކަހަލަ އެތައްބައެއްގެ ޚަރަދު ހަމަޖައްސާލެވޭނެއެވެ.ނަތިޖާއަކީ ރައްޔިތުން ހަނާވުމެވެ.\nޙަލާލް ގޮތުގައި ސަރުކާރަށް ފައިސާ ހޯދުމަށް ގޮވާލަން......\nޖޫން 10, 2021 19:35\nތިފައިސާ ދައްކާނީ ހަމަ އެއް ބައެއް.. ނުދައްކާ ތިބި ޒުވާނުންކޮޅާއި ބިދޭސީންގެ ޖޫރިމަނާ އެންމެ ފަހު ވަގުތު މަޢާފުކޮށްދޭނެ.. މީ އަބަދުވެސް ވާގޮތް.. ދައްކާ އެއްބަޔަކު ދައްކާނީ..\nރަނގަޅު ކިތަންމެހާވެސް ކީއްކުރަން ގަވާއިދާ ޚިލާފުވަނީ ރަނގަޅަން އެހަދަނީ އަމަލު މިލާފަނުން ހުންނާނީ ތހިގޮތުގައި ހިފެހެށްޓިއްޖެ ނަމަ މިކަން ހައްލުވެދާނެ\nޖޫން 10, 2021 22:00\nރައްޔިތުން ޖޫރިމަނާ ނުކުރާނެކަމަށް ވައުދުވެގެން އައި ބުހުތާނު ސަރުކާރު މި ފެންނަނީ ރައްޔިތުންގެ ފުންޕާމެއާއި ކިޑްނީ ފެލައިގެންވެސް ،ޖޫރިމަނާކޮށްގެންވެސް ބޮޑުން އަޗާތަޅާނެ ފައިސާ ހޯދަނީ.މާތްކަލާކޯ މި އޮތީ ވާސަރުކާރެއް.\nޖޫން 11, 2021 13:58\nބޭރަށް ނުކުމެ އުޅުމަށް ހަދާފައިވާ ގަވާއިދާ އެއްގޮތަސް ނުކުމެ އުޅުނު އެއްވެސް މީހެއް ކުރިތޯ ؟ ސަރުކާރުން އަންގާ އެންގުންތަކަށް ބޯލެބުން ވެސް އެއީ އޮންނަން ޖެހޭ ކަމެއް؟ ކުއްކުރާ މީހުންނަށް އަދަބު ލިބެންޖެހޭނެ.


Bidheyseen Bidheyseen Mulhugaumuga Bidheyseen!\nބިދޭސީންގެ ބަޔަކު ޕާކެއްގައި މަޑުކޮށްލައިގެން-- ފޮޓޯ: ސަން\nބިދޭސީން ބިދޭސީން މުޅިގައުމުގައި ބިދޭސީން!\nދުނިޔޭ ގެ އެހެނިހެން ޤައުމުތަކާ އަޅާބަލާއިރު ދިވެހިރާއްޖެއަކީ ބިމުގެ ގޮތުން މާ ބޮޑު ޤައުމެއް ނޫނެވެ. ޤުދުރަތީ މުންސަނދިކަންވެސް އެހާބޮޑު ޤައުމެއް ނޫނެވެ. ނަމަވެސް ހިމޭން ޤައުމެކެވެ . ދުނިޔޭގެ އެހެނިހެން ޤައުމުތަކާ އަޅާބަލާއިރު އަމާން ޤައުކެވެ. ސަބަބަކީ މިތަނަކީ އަބަދު ތަޅާފޮޅުމާ ހަނގުރާމަތައް ހިނގާ ޤައުމަކަށް ނުވުމުގެ ނަޞީބު ލިބިފައިވާތީ އެވެ. ޤުދުރަތީ ގޮތުން މިޤައުމުގެ ފިނިހޫނުމިން އެއްވަރެވެ. ފިނިކަމުން ކެތް ނުކުރެވޭވަރެއް ﷲގެ އިރާދަ ފުޅުން ނުވެއެވެ. އަދި ހޫނުކަމުންކެތް ނުކުރެވޭ ވަރެއްވެސް އިރާދު ފުޅުން ނުވެއެވެ. މިކަހަލަ މިކަހަލަ ސަބަބުތަކާއި ހެދި ދިވެހިރާއްޖެ އަކީ ވަރަށް އުޅެލަން ފަސޭހަ ތަނެއްގެ ގޮތުގައި ބޭރު ޤައުމުތަކުގެ މީހުން ދެކެއެވެ.\nމިހާރު ރާއްޖެ އަށް ދިމާވެފައިވާ އިޖުތިމާއީ އެންމެ ބޮޑު އެއް މައްސަލައަކީ ރާއްޖޭގައި އުޅެމުންދާ ބިދޭސީންގެ މައްސަލަ އެވެ. 1980 ގެ އަހަރުތަކުން ފެށިގެން ރާއްޖޭގައި މަސައްކަތް ކުރަން ބިދޭސީން ދަނީ އަންނަމުންނެވެ. ފުރަތަމަ އަންނަން މިފެށީ ސަރުކާރުގެ ފަރާތުން ހިންގާ އެކި މަޝްރޫތަކަށް ބޭނުންވާ މަސައްކަތްތައް ކުރުމަށެވެ. ރާއްޖޭގެ މަގުތައް ހެދުމަށެވެ. މިހާރު ރާއްޖޭގެ ހުރިހާ ދިމާލެއްގައި ހުރިހާ ކަމެއް ކުރަނީވެސް ބިދޭސީންނެވެ. ދަނޑު ވެރިކަން ކުރަނީވެސް ބިދޭސީންނެވެ. މަސްވެރި އުޅަނދު ފަހަރުގައިވެސް ބިދޭސީންނެވެ. ފަހާ ތަންތަނުގައިވެސް މުޅިންވެސް ބިދޭސީންނެވެ. ހޮޓާ ރެސްޓޯރެންޓް ތަކުގަޔާ ފިހާރަތަކުގެ މަސައްކަތު މީހުންގެ ގޮތުގަޔާ މިނެކިރާ މީހުންގެ ގޮތުގަޔާ ސޭޓުންގެ ގޮތުގައިވެސް ބިދޭސީންނެވެ. ހުރިހާ ވައްތަރެއްގެ ވިޔަފާރިއެއްގައިވެސް ހަމަ ބިދޭސީންނެވެ. ދިވެހިންގެ ބޯކޮށައިދީ ތުނބުޅި ބާލައިދެނީވެސް ބިދޭސީންނެވެ. ދިވެހިން ބިދޭސީންގެ ކުރަފަތް ދަށުގައެވެ. އިމާރާތް ކުރުމުގެ ސިނާއަތުގައިވެސް މުޅިންހެންވެސް ބިދޭސީންނެވެ. މީގެ ދުވަސްކޮޅެއް ކުރިން މާލޭގެ ކޮންމެ ގެއެއްގެ ކޮންމެ ގޭ ބިސީ އަކަށް ވަދެ ކުނި ނެރެނީވެސް ކޮންމެވެސް ބިދޭސީ އެކެވެ.\nއެއްޒަމާނެއްގައި ދިވެހިންގެ ދިވެހިވަންތަ މަސައްކަތް ތައް ކަމަށް ދެކުނު ދަނޑު ހެއްދުމާއި މަސްކެއްކުމާއި މަސްހިއްކުމާއި ރިހާކުރު ކެއްކުމުގައިވެސް ހަމަ ބިދެސީންނެވެ. ޒަމާނީ ތަރައްޤީ އާއި އެކު ދިވެހިންނަށް މަސައްކަތް ކުރަން ނޭންގެނީ ތޯއެވެ.\nމިހާރު ތިބެނީ ދިވެހި ދަނޑުވެރިންނެއް ނޫނެވެ. ދިވެހި ދަނޑުގެ ވެރިންނެވެ. ދިވެހި އޮޑި ވެރިންނެވެ. ފިހާރަވެރިންނެވެ ވިޔަފާރި ކޮށް ހިސާބު ބަލަހައްޓައިދީ ބާޒާރު ކޮށްދީ ނަފާ ހޯދައި ދެނީ އެއްކަލަ ބިދޭސީ މީހާއެވެ.\nދިވެހި ރުއްރުކަށް އަރާކަށްވެސް މިހާރު ދިވެހިންނަކަށް ނުކެރެއެވެ. ރުކަށް އަރާ ރުކުގަ ހުންނަ ކާށި ކޮޅު ނުވަތަ ގަބުޅި ކޮޅު އަޅަން އެނެގެނީވެސް ނުވަތަ ކެރެނީވެސް ބިދޭސީ އަކަށެވެ. ރުކަކަށް އަރއިދޭން އެމީހުން ކީ އަގެއް ދީފައިވެސް އެމީހުން ރުކަށް އަރުވަން މިހާރު މަޖުބޫރެވެ. އެހެންނޫންނަމަ ރުކުގައި ހުރި އެއްޗިހި ރުއްދަށަށް ވެއްޓޭނެ އިރަކަށް ޖެހޭނީ ބަލަހައްޓައިގެން ހުންނާށެވެ. ހަމަގައިވެސް މީގެ ކުރިން މިރުއްރުކަށް އެރީ ހަމަ ދިވެހިންނެވެ . ދެއަތަށް ދެޅާންބާ ދެފަޔަށް ދެޅާންބު ލައިގެން ކިތައްމެ ދިގު ރުކަކަށް އަރާވެސް ރުކުގަ ހުންނަ ކާށި އަޅަނީ ހަމަ ދިވެހިންނެވެ. އެއިރަކު މިރުއްރުކަށް އަރާކަށް ބިދޭސިން ހޯދާކަށް ހިތަކަށްވެސް ނާރައެވެ. ޚިޔާލަކަށްވެސް ނާދެއެވެ. މިހާރު މިނޫން ގޮތެއް ނޯވެއެވެ . ރަށްރަށުގައި ވަލުތެރޭގައި ރުއްރުކުން ވެއްޓޭ ކާށިން ވަލުތެރެ އޮންނަނީ ފުރި ފައެވެ.\nބިދޭސީ އަކާ ނުލާ ފިހާރައެއްވެސް ހޮޓަލެއްވެސް ބުކްޝޮޕެއްވެސް މިހާރު މިވަނީ ނުހިންގޭ ހިސާބަށް ގޮއްސައެވެ. ދިވެހިންނަށް މިވީ ކީއްބާވައޭ ހަމަ ސުވާލު ނުކުރެވޭނެތޯއެވެ. އަޅެ ފަހެ ގާޑިޔަލެއްގެ ކުރުނބާ އެއް ކަނޑައިދޭންެވެސް އެނގެނީ ހަމަ ބިދޭސީ އަކަށެވެ. މަޖާ ތައްޓެއްވެސް ހެދެނީ ހަމަ އެމީހުންނަށޯ ލައެވެ.\nއެއްގެއިން އަނެއް ގެއަށް ކައްކައިދޭން ހިނގާ ބިދޭސީ އަންހެނުންވެސް ވަކި ހަމަ މަދެއް ނޫނެވެ. ދެން އެކަމު ދެން ދައްކަން އޮތް ވާހަކަ އަކީ ދިވެހިން ދިވެހިން މިގާޑިޔާ ތަކަށް ގޮސް މިވެރިންތައްޔާރު ކުރާ ކާއެއްޗިހި އެބަކައެވެ. ހޮޓާ ތަކުގައި ކައެއްޗެހި ތައްޔާރު ކޮށްދޭން ކާއެއްޗި ގެނެސްދޭންވެސް މިވެރިންނެވެ.\nދެން މިވެރިން އުޅޭ ކޮންމެވެސް ތަނަކަށް ވަދެލަން ހިނގާށެވެ . 10 ފޫޓް 10 ފޫޓްގެ ކޮޓަރި އެކެވެ. ވިއްސަކަށް މީހުން މިތާ ނިދައެވެ. އެނދުތައް ހުރީ ބަރިބަރިއަށް ނުވަތަ ބަންކު ބެޑް މިބުނާ ގޮތަށް ހަތަރު ބަރިއަށެވެ. ދެފަރާތުގައި މީގެ އެނދުތަކެއް ހެބަހުއްޓެވެ. ބާލީސްތަކުގައި ހުރީ ކޮންކުލައެއް ކަމެއް ރަނގަޅަކަށް ސާފެއް ނުވެއެވެ. މަކުނުވެސް ދުވެއެވެ. މިތާގައި ދަންފަޅި ބަހައިގެނސް ނިދައެވެ. ވަރަށް ހޫނު ގަދައެވެ. ނިދާ ބާލީހެއްގެ ގޮތުގައި ބޯ ދަށުގައި އޮތީ ބާލީހެއް ނޫނެވެ. ކޮންމެވެސް ލަގެޖެއް ނުވަތަ ދަބަހެކެވެ. ލާންގެންގުޅޭ އަންނައުނު ތައް ތަންތާ ބޮނޑި އަކަށް އަޅާފައެވެ. ފާޚާނާ ހުރީ މިތާ އެންމެ ފާޚާނާ އެކެވެ. ހީވާ ގޮތުން މިތާ ޖަހާފަހުރީ ހުދު ތަށި މުއްޓެކެވެ. އެކަމަކު އާންމުކޮށް ހިންގާ ކުޑަ ކުޑަ ތަންކޮޅެއް ހުދު ހެން ހީވާ ގޮތަކަށް އެބަހުއްޓެވެ. ދެން މުޅި ފާޚާނާ އޮތީ ހަަމަ މުށި ކުލައިގައެވެ ފާޚާނާ ތަށި މުޅިން ރަތްވެފައޭ ބުންޏަސް ދޮގަކަށް ނުވާނެއެވެ. ކޮންމެސް ވަރަށް ޖަންކުޝަން މައްސަލަވެސް ފާހަގަ ކުރެވުނެވެ.\nއެހެން ތަނެކެވެ. 12 ފޫޓް 12 ފޫޓް ތެކެވެ. މިތަނުގައިވެސް އުޅެން ކުންފުނިން ދީފަ ހުރީ 10 މީހުންނަށެވެ. ަނަމަވެސް ގަވާއިދާ ޚިލާފަށް އުޅޭ މިމީހުންގެ ރައްޓެހިން މިތަންތަނަށް ދުވާލަކަށް 100 ރުފިޔާ ދީގެން ނިދައެވެ. މިގޮތުން މިތަނުގައިވެސް 15 ވަރަކަށް މީހުން ނިދާ ފާޚާނާ ކޮށް ހަދާނެއެވެ.\nމަދުން ނަމަވެސް ކުދި ކުދި ކުންފުނިތަކުން ހަދަމުންދާ ތަންތަނުގައިވެސް ބިދޭސީން ނިންދަވައެވެ. ސުވާލަކީ މިތަނުގައި އެމީހުން ތިބެން ހަމަޖައްސައި ދޭއިރު އެމީހުންގެ ފާޚާނާ ކުރުމާ ކަންތައް ކުރަނީ ކިހިނެއްބާވައެވެ. އެކަންތައްވެސް އެމީހުން ހަމަ އެތަނުގައި ހަމަޖައްސާފައި ހުރެއެވެ. އެހެންވީމާ ހަދަމުންދާ އިމާރާތުގެ ވެރިފަރާތް ބޭނުން ކުރަން މިލިބެނީ އޭގެ ފަހުންތާ އެވެ.\nރާއްޖެއިން ކޮންޓްރޯލް ވެފައިވާ ބަލިތައްވެސް މިފަދަ ކަންކަމުގެ ސަބަބުން ފެތުރެން ފަށައިފި ކަމަށް ސިއްހީ ބައެއް މަރުކަޒު ތަކުން ފާހަގަ ކުރެއެވެ. އަދި މިފަދަ ތަންތަނާއި މިފަދަ މީހުންގެ ސަބަބުން ސިއްހީ ކިތައް ބަލިމަޑުކަން ފެތުރޭނެ ތޯއެވެ. މިމީސް މީހުން އުޅޭ ތަންތަނުގެ ފާރު މަތީގަޔާއި ދޮރާށީގެ ބޭރުގައި އަޅުވާފަ ހުންނަ ކާއެއްޗިއްސަށް ޖެހިގަންނަމީދަލާ ބުޅާ މަދެއްނޫނެވެ. ބުޅާ މިއެއްޗެހި މަގމަތީގައި ދަމާލެއް މަދެއްވެސް ނުވާނެއެވެ. މީ ހަމަ ގައިމު ކޮންމެވެސް ދިވެހިބައަކު ގެނެއްސައި ތިބި ބިދޭސީން ތަކެއްގެ ފަރާތުން ކުރިމަތި ވަމުންދާ ކަންތައްތަކެކެވެ.\nބިދޭސީން ރާއްޖެ އަށް ގެންނަނީ ކޮންމެވެސް ދިވެއްސެކެވެ. ރާއްޖެއަކަށް ޤަވާއިދާއި ޚިލާފަކަށް މީހަކަށް އެތެރެއެއް ނުވެވޭނެއެވެ. އެތެރެވާނީ ޤަވާއިދާއި އެއްގޮތަށް ހުރިހާ ލިއެކިއުންތަކެއް ފުރިހަމަ ކޮށްގެންނެވެ. ބިދެސީން ގެ ގަވާއިދުގައި އެމީހުންނަށްވެސް ދޭނެ އުޖޫރަޔާ ކެއުމާއި ނިދާތަނާ ހުރިހާ ކަމެއް ފުރިހަމަޔަށް ދޭން ޖެހޭނެ ކަމަށް އޮވެއެވެ. މަސައްކަތް ކުރުވަން ޖެހޭނެ ގަޑިވެސް އޮވެއެވެ. ނަމަވެސް ބައެއް ފަރާތްތަކުން 10 ގަޑއިރު ނުވަތަ 12 ގަޑި އިރުވެސް ކިތަންމެ ބުރަކޮށްވެސް މަސައްކަތްކުރުވަފާނެއެވެ.\nމޯލްޑިވުސް އިމިގުރޭޝަންގެ ތަފާސް ހިސާބުތަކުން ދައްކާ ގޮތުން ރާއްޖޭގައި މިހާރު އެއްލައްކަ ސާޅީސް ހާސް ބިދޭސީން އުޅެއެވެ. އެއީ ގަވާއިދާއި އެއް ގޮތަށެވެ. ޤަވާއިދާއި ޚިލާފަށް 64 ހާސް ބިދޭސީން އުޅޭ ކަމަށް ތަފާސް ހިސާބުތަކުން ފެންނާން އެބައޮތެވެ.\nދިވެހިންނަށް އަދިވެސް ނުރައްކަލުގެ ރަނގަބީލު ޖަހަމުންދާ ކަމަށް އިހްސާސް ނުކުރެވޭތޯއެވެ. އަދިވެސް ހަމަ ކޮންމެ ކަމެއް ކުރަންވީކަމުގައިވިއަސް ގެންނަންވީ ބިދޭސީ އެކެވެ. އެއީ މުސްކުޅި މަންމަޔާއި ބައްޕަ ބަަލަންވީ ކަމުގައި ވިއަސް މެއެވެ.\nމިތާންގަ ސޭޓް ހުންނަނީމަ ބަރާބަރު ރުފިޔާ ލިބެނީ ބޮސް މައްސަލަ ނެތީ. ޙޮޓާ ހުންނަނީމަ ބަރާބަރު ކާއެއްޗެހި ލިބެނީ ބޮސް މައްސަލަ ނެތީ. މިރާއްޖޭގަ ބޮރު ފަސޭހަ ހުންނަނީ.\nމިތާ ބަލި މީހުން އުފުލަން ހެލިކޮޕްޓަރު ދުއްވަން ތިބޭ 40 މީހުންނަށް ވުރެ ހުއްދަ ނެތި ރާއްޖޭގައި އުޅެމުންދާ ބިދޭންސީން މިއީ ހަގީގަތުގައި ގައުމުގެ އިސްތިގުލާލާ މިނިވަންކަމަށް އޮތް މާ ބޮޑު ނުރައްކަލެއް.